Emua myydään kansalle taloudellisin perustein, vaikka se on pohjimmiltaan poliittinen projekti. Jos tarkoituksena olisi pelkkä finanssien yhdistäminen, rahat olisi voitu sopia samanarvoisiksi siitä riippumatta, minkälaisia kuvia seteleihin on painettu.\nYksikön arvosta olisi käytetty kansainvälisissä laskelmissa nimeä Emu, kansallisissa sitä mitä tähänkin saakka. Kaikki rahat olisivat olleet vaihtokelpoisia joka paikassa yksi yhteen. Käytännössä olisi samalla ollut mahdollista sopia ne käypäiseksi valuutaksi - ellei sitten pelätä väärien rahojen liikkeen helpottumista.\nEurooppa vastaan muu maailma tuntuu tasapainottomalta ajatukselta. Se saattaa suoda ylikansallisille markkinavoimille lisää liikkumatilaa, jossa mikään ei niitä kontrolloi. USA kannattaa Emua, eikä pidä ihmetellä miksi: yhden keskuksen ja keskuspankin painostaminen kun on huomattavasti yksinkertaisempaa kuin 20:n.\nJos Emu epäonnistuu taloudellisesti, EU:n ainoa vastalääke on poliittinen: integraation vaikka kuinka väkivaltainen tiivistäminen. Siinä me sitten olemme, yhtä vapaina ja itsenäisinä kuin Alabama.\nPuolustaessaan kansan alistamista pakkoratkaisuun poliitikot vetoavat poliittisen järjestelmämme edustuksellisuuteen. Itse asiassa he vetävät mattoa edustuksellisuuden jalkojen alta. Viisaimmat ovat jo huomauttaneet, että sata kansanedustajaa riittäisi ihan hyvin pitämän hengissä sen harhakuvitelmaa.\nTämä kuuluu sarjaan Arkistojen aarteita.\nOlen kirjoittanut tämän asuessani Piikiön Harvaluodon saaressa vuonna 1998.\nSe ei unohda.\nAika osuvaa tulevaisuuteen näkemistä, vaikka itse kehunkin.\n10 teesiä Sammon taontaan:\n1. budjettia leikattava erityisesti valtion kolmannen kerroksen menoista (1965 miljoonaa)\n2. veroja korotettava erityisesti alennettuja verokantoja normalisoimalla (1685 miljoonaa)\n3. vientiteollisuuden kilpailuhaitat torjuttava määrätietoisesti\n4. viennissä erikoistuttava valikoituihin korkean jalostusasteen menestystuotteisiin, palvelujen vientiä kehitettävä\n5. viennin painopistettä siirrettävä kasvaviin talouksiin\n6. kilpailukyky kuntoon, palkkakehitys sidottava alakohtaiseen tuottavuuden kasvuun\n7. työmarkkinoille osallistumisen oltava aina kannattavaa\n8. koulutusputket lyhemmiksi, työurat pitemmiksi\n9. yrittäjyyteen koulutettava ja yrittäjyyttä tuettava\n10. ideoiden muuttumista yrityksiksi helpotettava\nNämä teesit ja paljon muuta löydät perussuomalaisen Euroopan Unionin jäsenen, Sampo Terhon työrhmän loppuraportista.\nGallupit ovat galluppeja, mutta...\nEnnen eduskuntavaaleja ehtii tapahtua mitä tahansa. Ainoastaan se on varmaa, että suomalaisten elämäntilanne kiristyy kiristymistään.\nIltalehti on julkaissut tuoreen gallupin. Sekä keskustan että perussuomalaisten kannatus on noussut. Jos vaalit pidettäisiin nyt, keskusta korjaisi 23.6 prosentin potin. Perussuomalaiset on myös noussut komeasti, kannatusta on 20,1 prosenttia.\nKokoomuksen kannatus on 17.1 ja demareiden 15,5.\nHikarpalot Kataisen ohimoilla pursuavat ja Urpilainen sekoilee lausunnoissaan kuin viimeistä päivää.\nEuroopassa vallitsee kaaos ja Suomessa tilanne pahenee. Vaalikauden tärkeimmät asiat: sote- ja kuntauudistus ovat ajautumassa karille, koska prosesseja ei kukaan enää johda.\nKansantalouden lama syvenee.\nOlisikohan aika uudelle tutkimukselle?\nRikoksista suurin osa on omaisuusrikoksia, mm. murtojen yhteydessä tehtyjä varkauksia, myymälävarkauksia, näpistyksiä tai erilaisia petoksia. Tilastoihin kirjatun rikollisuuden lisäksi rikollisryhmät käyttävät hyväkseen köyhiä maanmiehiään pakottamalla näitä mm. prostituoiduiksi, katusoittajiksi ja kerjäläisiksi ja viemällä heidän ansionsa.\nKeskusrikospoliisi perustaa arvionsa romanialaisrikollisuuden järjestäytyneisyydestä Suomessa ja muissa EU-maissa kerättyyn tiedustelutietoon sekä rikosten tutkinnan yhteydessä saatuun tietoon.\nRomaniassa käsiteltiin viime syksynä oikeudessa kahta rikoskokonaisuutta, joissa sikäläiset rikollisryhmät olivat käyttäneet maanmiehiään hyväkseen Suomessa, toisessa pimeänä työvoimana, toisessa mm. kerjäläisinä ja varkaina. Rikollisryhmien jäsenet saivat pitkiä tuomioita ihmiskaupasta.\nViime vuonna romanialaisten tekemiksi epäillyistä noin 2 500 rikoksesta lähes 2 250 oli omaisuusrikoksia, suurimpana ryhmänä erilaiset varkaudet. Törkeiden varkauksien määrä kasvoi edellisestä vuodesta 37 %. Tapauksia oli 305. Muina kuin omaisuusrikoksina kirjattiin mm. pahoinpitelyjä, liikennerikoksia, huumausainerikoksia ja seksuaalirikoksia.\nRomanialaisten tekemäksi epäilty omaisuusrikollisuus on kausiluonteista ja painottuu kevään ja alkusyksyn välisille kuukausille. Epäillyistä noin viidesosa on naisia, mutta lievemmissä omaisuusrikoksissa heidän osuutensa on suurempi. Esimerkiksi myymälävarkauksista epäillyistä noin kolmasosa oli naisia.\nRomanian kanssa samaan aikaan EU:n jäsenyyden saaneen Bulgarian kansalaisten määrä rikoslakirikoksista epäiltyjen joukossa on myös kasvanut, mutta ei yhtä dramaattisesti kuin romanialaisten. Vuonna 2006 bulgarialaisten tekemiksi epäiltyjä rikoksia kirjattiin 106, vuonna 2010 vajaa 400.\nRomanialaisen järjestäytyneen rikollisuuden toimijoina on sekä romaniklaaneja että muiden romanialaisten muodostamia ryhmiä. Romaniperinteet ja -kulttuuri sekä sukulaisuussuhteet sitovat klaaneja tiiviiksi yhteisöiksi, joiden sisällä vallitsee tiukka hierarkia. Klaanipäälliköillä on suuri vaikutusvalta.\nRomanialaiset rikollisryhmät käyttävät usein häikäilemättä hyväkseen sekä romanien että muiden köyhien kansalaisten tietämättömyyttä ja hädänalaista asemaa mm. lainaamalla heille rahaa, jotta köyhät perheet tai suvut voivat lähettää jäseniään ulkomaille ansaitsemaan rahaa. Ulkomaille lähtevä joutuu työskentelemään rikollisryhmän osoittamissa tehtävissä ja heidän Romaniassa olevat perheensä ovat samalla tavalla rikollisryhmän kontrollissa velkasuhteen vuoksi.\nViranomaisten tiedossa ei ole, miten suuri osa Suomessa olevista romanialaiskerjäläisistä toimii rikollisryhmän valvonnassa ja miten moni itsenäisesti. Romanialaisten tekemät omaisuus- ja muut rikokset ovat ainakin pääosin ennalta suunniteltua ja järjestettyä toimintaa.\nKahden Suomessa toimineen rikollisryhmän jäseniä tuomittiin jatkuvasta ihmiskaupasta\nRomaniassa annettiin viime vuoden lopulla tuomiot kahdelle Suomessa toimineelle rikollisryhmälle, jotka toivat maanmiehiään tänne kerjäämään, varastamaan ja pimeäksi työvoimaksi. Suomen poliisi on antanut Romanian poliisille virka-apua ryhmien toiminnan tutkinnassa.\nTuomioistuin antoi kymmenelle henkilölle tuomion jatkuvasta ihmiskaupasta. Kummankin ryhmän päätekijät saivat 8-10 vuoden tuomiot. Muiden tuomiot vaihtelivat 2-5 vuoden välillä.\nOikeudessa käsitellyt rikokset tapahtuivat Suomessa vuosina 2005-2009. Kummankin rikollisryhmän katsottiin käyttäneen hyväkseen värväämiensä henkilöiden köyhyyttä, tietämättömyyttä, kielitaidottomuutta ja hädänalaista tilaa ja syyllistyneen Romanian lakien mukaan ihmiskauppaan.\nEnsimmäinen ryhmä värväsi henkilöitä Suomeen lupaamalla heille majoituksen, ylläpidon ja maatalous- tai vastaavia töitä. Palkkatasoksi luvattiin 800 - 1400 euroa kuukaudessa.\nPetollisin lupauksin värvätyt romanialaiset pakotettiin kuitenkin katusoittajiksi ja kerjäläisiksi. Osa värvätyistä pakotettiin kerjäämisen ohella varastamaan kaupoista tavaroita, jotka lähetettiin rikollisjärjestön jäsenten perheille Romaniaan. Pakottamisessa käytettiin uhkailua ja fyysistä väkivaltaa.\nLähes kaikki kerjäämällä ja katusoitolla saadut rahat rikollisryhmä pakotti luovuttamaan itselleen. Värvättyjä tarkkailtiin ja päivän päätteeksi kontrolloitiin jopa ruumiintarkastuksin, etteivät he olleet päässeet kätkemään rahaa. Rikollisryhmän johtaja otti ansioista puolet suoraan itselleen. Toinen puoli meni lähes kokonaan rikollisryhmän vaatimiin kuljetus-, majoitus- ja ruokakulujen korvauksiin. Kerjäläisille itselleen jäi vain pieniä summia kuukausien työnteosta Suomessa.\nRyhmä toi Suomeen 18 henkilöä, jotka kukin oleskelivat täällä kolme - neljä kuukautta. Kerjäämällä ja katusoitolla saadut ansiot vaihtelivat asianosaisten mukaan noin 50 eurosta yli 300 euroon päivässä, joten rikollisryhmän saamat tuotot ovat huomattavia.\nToista rikollisryhmää johti romanialainen, Suomessa asunut mies, jolla oli täällä kaksi henkilöstövuokrausyritystä. Ryhmä toi Suomeen 21 romanialaista, jotka välitettiin miehen yritysten kautta rakennustöihin. Heillä teetettiin 12 - 14 -tuntisia työpäiviä viikonloput mukaan lukien ilman ylityökorvauksia. Palkkaus oli suomalaista tasoa huomattavasti alhaisempi. Majoitus oli järjestetty ahtaisiin parakkeihin ja ruuaksi annettiin jäteastioista kerättyjä elintarvikkeita. Heitä pidettiin pakkotyön kaltaisissa oloissa väkivallalla uhaten ja sitä käyttäen. Kun työmailla tehtiin tarkastuksia, romanialaiset työntekijät vietiin piiloon. Rikollisryhmän johtajat kylvivät eripuraa työntekijöiden joukkoon, jotta nämä pysyisivät kaikin tavoin heistä riippuvaisina.\nKohtelu oli niin sietämätöntä, että hyväksikäytetyistä kahdeksan henkilöä teki tilanteestaan ilmoituksen Suomen viranomaisille. Tällöin yritysten omistaja maksoi heille puuttuvia palkkasummia ja koetti osoittaa, että asiat ovat kunnossa. Epäkohdat olivat kuitenkin niin ilmeisiä, että viranomaiset puuttuivat liiketoimintaan. Omistaja pakeni maasta maksamatta muille romanialaisille senttiäkään. Hänet on etsintäkuulutettu.\nKerjäläiset ja media\nSuomessa ei tarvitse enää lähteä ulkomaille joutuakseen taskuvarkaan uhriksi.\nTieto kerjäläisistä leviää suurinpiirtein kaikkialla muualla paitsi suomalaisessa mediassa, jonka tarkoitus ei ole tiedon välittäminen, vaan poliittisen todellisuuden muokkaaminen.\nMinne suomalaisten rahat katoavat\nSuomessa järjestetään maltaita maksavia höpöhöpö-projekteja maahanmuuttajille.\nSiksi, että maahanmuutosta on tullut teollisuutta, joka työllistää mukavasti tuhansia, jollei kymmeniä tuhansia suomalaisia loisia.\nKirittäjänä on tietysti Euroopan Unioni.\nVai mitä mieltä olette esimerkiksi tästä projektista ja sen tuloksista:\nEAKR- ja ESR-projektit Suomessa ohjelmakaudella 2007-2013\nArjen taitoja maahanmuuttajanaisille\nProjekti : rahoitus yhteensä: 758 700 euroa\nProjektin nimi: Naisten koulu - integraatiota ja arjen taitoja maahanmuuttajanaisille\nTyöllistymisen ja työmarkkinoilla pysymisen edistäminen sekä syrjäytymisen ehkäiseminen\nProjekti, jossa on henkilöitä mukana\nSuunnitelman mukainen toteutusaika: Alkaa 1.8.2009 ja päättyy 31.12.2013\nToteuttajaorganisaation nimi: Oulun Seudun setlementti ry\nOsoite: Kaarretie 14\nPuhelinnumero: 08-555 4011 (Jussi Kemppainen)\nToteuttajaorganisaation Web-osoite: www.oulunsetlementti.fi\nProjektin kotisivun osoite: www.ystavyystalo.fi\nVastuuhenkilön nimi: Jussi Kemppainen\nProjektin ensisijaisena kohderyhmänä ovat peruskoulutusta tai ammatillista koulutusta vailla olevat maahanmuuttajanaiset, joiden työllistyminen on erittäin vaikeaa.\nAloittaneiden henkilöiden määrä\nSuunniteltu: 48, joista naisia 48\nToteutunut seurantatietojen mukaan: 49, joista naisia 49.\nSuunniteltu: 3, joista naisten työpaikkoja 3\nToteutunut seurantatietojen mukaan: 0, joista naisten työpaikkoja 0.\nToteutunut seurantatietojen mukaan: 3, joista naisten tutkintoja 3\nSuomi taantunut vuoteen 1919\nTeollisuuden osuus Suomen kansantalouden arvonlisäyksestä oli viime vuonna historiallisen alhainen, kertoo tilastokeskus. Teollisuus tuotti vain 19 prosenttia arvonlisäyksestä vuonna 2012.\n– Jotta päästään yhtä alhaiseen lukuun, pitää mennä vuoteen 1919. Sen jälkeen teollisuuden osuus on aina ollut yli 19 prosenttia, kertoo kansantalouden tilinpidon asiantuntija Olli Savela Uudelle Suomelle.\nEsimerkiksi 1990-luvun laman aikaan teollisuuden osuus oli alhaisimmillaan vuonna 1991, jolloin se oli 22 prosenttia. Tämän jälkeen esimerkiksi paperiteollisuus on joutunut ahtaalle, mutta elektroniikkateollisuus noussut vuosikymmenen ajaksi Nokian vetämänä. Viime vuosina teollisuuden osuus on laskenut vauhdilla: vuonna 2011 luku oli 20,3 prosenttia ja 2010 vielä 21,4 prosenttia.\nViime vuonna väheni erityisen paljon elektroniikkateollisuuden arvonlisäys, mihin vaikuttaa muun muassa Nokian tuotannon hiipuminen. Tämän lisäksi muun muassa paperi- ja metsäteollisuuden arvonlisäys oli laskussa, Savela sanoo.\n– Eri teollisuudenaloilla laskuun on eri selityksiä, Savela toteaa.\n– Mutta palveluiden merkitys kasvaa.\nSavelan mukaan teollisuuden osuuden laskussa voi olla pieni tilastoharha, koska teollisuus on ulkoistanut palveluja, jotka ennen näkyivät sen omassa arvonlisäyksessä. Savelan mukaan ongelman vaikutus on kuitenkin pieni.\nSuomen bruttokansantuotteen volyymi supistui vuonna 2012. Tarkistettujen ennakkotietojen mukaan lasku oli 0,8 prosenttia, kun aiemmat ennakkotiedot näyttivät vain 0,2 prosentin vähennystä. Luku tarkistui alaspäin muun muassa juuri teollisuuden uusien tietojen vuoksi.\nPerussuomalaiset median hampaissa\nKurkatkaapa piruuttanne, miten julkisen sanan neuvoston Risto Uimonen valehtelee.\nHaastattelusta on kohta vuosi aikaa, eikä median suhtautuminen ole muuttunut.\nEU kieltää rahapelit\nOrwelliaaninen Suomi vuonna 2013.\nPapereita kysellään, jos aikoo pelata hedelmäpeliä huoltoaseman nurkassa.\nMutta papereita ei kysellä, jos aikoo tulla maahan ilman perusteita elinikäiseksi elätiksi.\nHaluatko sinä maksaa muiden maiden velkoja?\nMaamme valtaapitävä eliitti vaikenee todella tärkeistä asioista. Varsinkin silloin, kun pikku hiljaa ujuttamalla edetään kansalaisten enemmistön tahdon vastaiseen päämäärään. Euroopan unionin muuttaminen liittovaltioksi on siitä hyvin ikävä esimerkki.\nEU:n komissio on esittänyt ja EU:n parlamentti on hyväksynyt ajatuksen, että euromaat siirtyvät asteittain yhteisesti vastattavaan valtionvelkaan. Käytännössä se tarkoittaa sitä, että suomalaiset vastaavat tulevaisuudessa myös Kreikan, Italian, Portugalin, Espanja ja monien muiden holtittomasta hommansa hoitaneiden veloista.\nNyt monen maan velka on yli 100 % bruttokansantuotteesta. Yhteisesti vastattaviksi on tarkoitus ensi vaiheessa siirtää velat, jotka ylittävät 60 % kunkin maan bruttokansantuotteesta. Samalla käynnistyisi yhteinen lyhytaikainen varainhankinta.\nEikä siinä kaikki. Myöhemmin vuorossa on velkarajaa pienempien määrien "osittainen yhteinen liikkeellelasku" ja ilman perussopimuksen muuttamista.\nSuomen hallitus, hallituspuolueet, media ja virkakoneisto ovat hiiren hiljaa. Minusta se on edesvastuutonta, sillä kyseessä ovat erittäin suuret periaatteelliset muutokset ja suuret rahamäärät.\nValtaapitävä eliittimme siis haluaa, että sinä ja minä maksamme mukisematta toisten velat. Niin ei saa olla.


Ylivuotojen parempi hallinta – Turun seudun puhdistamo\nYlivuotojen parempi hallinta\nBy jere13.3.201931 heinäkuun, 2019Yleinen\nJätevesiylivuodot ovat poikkeustapauksia, mutta ilmastonmuutoksen seurauksena sään ääri-ilmiöiden kuten rankkasateiden ennustetaan lisääntyvän, mikä voi lisätä ylivuototilanteiden esiintymisiä. Sade- ja sulamisvesistä eli hulevesistä johtuva kapasiteetin ylittyminen jätevesiviemäriverkostossa voi johtaa ylivuotilanteeseen eli verkosto-ohituksiin. Tällöin puhdistamatonta jätevettä päätyy ympäristöön ja se aiheuttaa ympäristö- ja hajuhaittojen lisäksi myös terveydellisiä riskejä.\n”Kakolanmäen jätevedenpuhdistamon viemäröintialue kattaa yli 2000 km viemäriverkostoa ja 500 jätevesipumppaamoa”\nKakolanmäen jätevedenpuhdistamon ympäristöluvan määräaikaistarkastuksen yhteydessä syyskuussa 2016 keskusteltiin pitkään verkosto-ohituksista. Niiden raportointivastuu kuuluu luvan määräysten mukaisesti puhdistamolle ja merkittävistä ylivuodoista tulee ilmoittaa valvovalle viranomaiselle.\nYmpäristöluvassa on edellytetty, että puhdistamoyhtiön on kehitettävä ja kunnostettava viemäröintialueen verkostoa ja oltava tietoinen viemäröintialueen ylivuodoista:\n”Kaikissa puhdistamon piirissä olevien viemäriverkostojen ohijuoksutus- ja ylivuotokohdissa on oltava laitteet, jotka rekisteröivät ohijuoksutuksen ja ylivuodon kestoajan summaavasti tai muu luotettava menetelmä ohijuoksutusten määrän selvittämiseen. Ohijuoksutuksista on pidettävä kirjaa ja niistä on ilmoitettava luvanhaltijalle. Merkittävistä ohijuoksutuksista on ilmoitettava välittömästi kunnan ympäristönsuojeluviranomaiselle ja Varsinais-Suomen ELY-keskukselle.”\n”Mikäli viemäriverkostossa on toistuvia ohijuoksutuksia tai ylivuotoja, on viemäriverkoston haltijan ryhdyttävä valvontaviranomaisen edellyttämiin toimenpiteisiin näiden vesien varastoimiseksi tai käsittelemiseksi taikka asian hoitamiseksi niin, ettei ohituksia tai ylivuotoja tapahdu.”\nJo muutamaa vuotta aiemmin oli kehitetty selainpohjainen YlRa-seurantajärjestelmä puhdistamon koko viemäröintialueella tapahtuville jätevesiverkoston ylivuotojen seurantaan ja raportointiin. Siinä käyttäjät, eli kuntien vesihuoltovastaavat tuovat ylivuototietoa viikoittain järjestelmään päivä- ja paikkakohtaisella tasolla. YlRa-järjestelmä laskee automaattisesti ilmoitetuista ylivuotomääristä ja pitoisuuksista kuormituksen. Järjestelmä lisää läpinäkyvyyttä, kun kaikki raportointijärjestelmässä tallennetut tiedot ovat kaikkien osakaskuntien käytättäjien sekä valvontaviranomaisen nähtävissä. Raportointijärjestelmä myös tuottaa verkosto-ohituksista neljännesvuosittain tapahtuvaan viranomaisraportointiin tarvittavat tiedot.\nYlivuodon merkittävyyttä ei kuitenkaan ole tarkemmin määritetty missään. Tämän keskustelun seurauksena Turun kaupungin silloinen vs. ympäristönsuojelusuunnittelija Pekka Salminen heitti ilmoille ajatuksen ylivuotopaikkojen hotspot-kartan laatimisesta. Kuntien vesihuollosta vastaavat, Valonia, ELY-keskus ja puhdistamoyhtiö innostuivat ajatuksesta ja lopulta ideasta jalostui ”Ylivuotojen parempi hallinta” -hanke. YlRa-järjestelmä oli looginen alusta hankkeelle, koska siellä oli tiedot ylivuodoista paikkakohtaisesti ja sen käyttö oli jo vakiintunutta.\nHankkeessa arvioitiin Turun seudun puhdistamo Oy:n verkostoalueella tapahtuvien jätevesiylivuotojen aiheuttamia riskejä ekologisesti ja terveyden kannalta herkillä alueilla. Hankkeessa tunnistettiin herkimmillä alueilla sijaitsevat jätevesipumppaamot ja kuvattiin mahdollisten ylivuotojen aiheuttamia riskejä vesistöille ja muille herkille ympäristöille kuten uimarannoille, luonnonsuojelualueille, pohjavesialueille ja kalastollisesti arvokkaille vesistöille.\nRiskikohteiden tunnistamisen avulla voidaan kohdentaa kunnossapito- ja saneeraustoimenpiteitä riskikohteille ja suunnitella parempia varautumistoimenpiteitä ylivuotojen vähentämiseksi. Riskien tunnistamisen lisäksi hankkeessa välitettiin tietoa hyvistä käytännöistä kuntien välillä sekä luotiin yhteistyömalli, jossa monialaisen yhteistyön avulla kehitetään parannustoimia jätevesiylivuotojen estämiseksi ja vähentämiseksi.\nLaatu- ja ympäristöpäällikkö Jarkko Laanti\nHankkeen raportti on ladattavista sekä Turun seudun puhdistamo Oy:n nettisivuilta että ELY-keskuksen nettisivuilta.\nKuva: © Valonia


Nuutti - Tammelan kunta\nSimilänkulmalla oleva Nuutin alue sijaitsee Nuutinkulmantien varressa lähellä Valtatie 2:sta ja Riihivalkaman koulua ja Tammitarhan päiväkotia. Tämä noin 14 hehtaarin alue on osittain vanhaa peltoa ja osittain harvaa metsää, jossa on jonkin verran korkeuseroja.\nAsemakaavassa on alueelle suunniteltu yhteensä 37 omakotitonttia. Tonttien koot ovat yli 2000 m2 ja rakennusoikeus on 400 m2. Rakennusten kerroskorkeudeksi on sallittu pääosin I 2/3 ja osalle tonteista maaston mukaan 1/2 | 1/2. Korttelikohtaisesti on esitetty rakennettavaksi joko lauta tai rappaus (korttelit 7-9 ja 12-15) tai tiiliverhoiltuja (korttelit 10-11) taloja. Tällä hetkellä rakentamisvalmius on 21 tontilla.\nLähellä sijaitsevat Riihivalkaman koulu ja Tammitarhan päiväkoti, etäisyys noin 1 km. Alueen lounaispuolella kulkevalle VT 2:lle matka noin 1-1,5 km Nuutinkulmantien kautta. Kulku Tammelaan suoraan Papinsillantietä pitkin pohjoiseen. Keskustataajaman palveluihin on matkaa noin seitsemän kilometriä. Kirkonkylällä on koulukeskus, kunnanvirasto, kirjasto, elintarvikeliikkeitä, pankki, asiamiesposti, terveysasema, apteekki ym palveluita.\nsijainti Tammela kunta, teiden nimet Antintie, Tuomaanpolku, Nuutinpolku\nalueella vapaana 12 tonttia\npalvelut: Tammelan keskusta 7 km, Forssan keskusta 8 km\ntonttien pinta-alat: 1950-2709 m2\nrakennusoikeus: 400 m2\nasemakaava: Nuutti PDF\nHavainnekuva tonttien sijoittelusta Nuutin alueella\nIlmakuva Nuutin alueesta\nmaan hinta 7 € / m2 (normaalihinta) plus puuston arvo\nvarausmaksu 350 €\nvesi- ja sadevesiviemärin liittymismaksut yhteensä 2566,80 € alle 150 m2 omakotitalolle\nviemäriliittymismaksu 3385,20 €\nlohkomiskulut 560 €\nOta yhteyttä ja keskustellaan mahdollisuuksista vireässä kunnassamme!\nMiika Tuki, kaavoittaja, 050 4643274, miika.tuki @ tammela.fi\nHannu Jalava, tekninen johtaja, 050 5219962, hannu.jalava @ tammela.fi\nKalle Larsson, kunnanjohtaja, 0400 695 679, kalle.larsson @ tammela.fi\nKahden kansallispuiston koti, lapsiystävällinen ja vireä maalaiskunta Tammela tarjoaa väljyyttä, sujuvaa arkea ja mahdollisuuksia etätyöhön hyvien liikenneyhteyksien varrella.\nmiika.tuki @ tammela.fi\nhannu.jalava @ tammela.fi\n0400 695 679\nkalle.larsson @ tammela.fi


Kaisu | Viipurin Koirat ry\nHome » Kotia etsivät » Kodin saaneet » 2019 » Kaisu\nKoko: jäänee pieneksi keskikokoiseksi\nKaisu sai kodin Helsingistä.\nReippaan Kaisun sopeutuminen on lähtenyt hyvin käyntiin. Kaisu lähettää tuoreita kuulumisia hoitopaikastaan Helsingistä.\n"Kaisu on utelias ja energinen koira, joka on yllättänyt hoitajansa helppoudellaan, rohkeudellaan ja itsevarmuudellaan. Kaisu tuntuu oppivan asioita nopeasti, esimerkiksi ruokaa tai leluja saadakseen se osaa jo istua rauhassa aloillaan. Tämän tehotytön kanssa aika ei käy pitkäksi, sillä utelias Kaisu haluaa osallistua kaikkeen tai ainakin seurata vieressä. Kaisu nauttii suunnattomasti rapsutuksista ja se kiipeääkin välillä syliin nauttimaan läheisyydestä sekä antamaan märkiä pusuja.\nKaisu on sopeutunut kotikoiran elämään todella nopeasti ja monien perusasioiden opettelu on jo hyvällä mallilla. Yöt Kaisu selviää ilman vahinkoja ja muutamana päivänä se on onnistunut tekemään jo kaikki tarpeensa ulos. Kerrostalon äänet eivät tunnu häiritsevän Kaisua ja esimerkiksi hissiin se menee jo reippaasti. Kaisu ei pidä itsestään meteliä ulkona tai sisällä, tähän mennessä se on murissut ja haukkunut vain omalle peilikuvalleen. Hihnassa Kaisu kulkee useimmiten mallikkaasti, vaikka toki välillä se innostuukin ja säntäilee iloisena ympäriinsä. Kaisu nauttii ulkoilusta selvästi ja sen pieni nenä nuuhkii jatkuvasti kaikkea. Muihin ulkoilijoihin Kaisu suhtautuu kiinnostuneesti, ja se haluaisi mennä tutustumaan kaikkiin. Kaisu on kohdannut hoitokodissaan muutamia vieraita ja kaikkia Kaisu on mennyt heti tervehtimään häntä heiluen. Muita koiria Kaisu ei ole vielä tavannut, mutta ulkona se suhtautuu muihin koiriin rauhallisen uteliaasti. Kaisun hoitokodin lähellä kulkee vilkas tie ja lenkeillään Kaisu onkin jo kohdannut mm. busseja, hälytysajoneuvoja ja ratikoita, eikä se ole ollut niistä moksiskaan. Kaisu saattaa pysähtyä katselemaan ja ihmettelemään uusia asioita, mutta pienen ihmettelyn jälkeen se jatkaa matkaansa.\nKaisu antaa kiltisti pestä itsensä ja leikata kynnet, mutta toimenpiteissä on hyvä olla toinen ihminen mukana pitämässä vauhdikasta neitiä aloillaan. Kaisu on myös opetellut yksin olemista ja se on ollutkin jo onnistuneesti 1-3 tunnin aikoja itsekseen. Kaisulla pitää kuitenkin olla kotona mielekästä tekemistä, muuten se keksii sellaista itse. Kaisu esimerkiksi nappaa salamannopeasti sen ulottuvilla olevat kengät, hanskat ym. ja kiikuttaa ”saaliin” ylpeänä omaan petiinsä. Kaisu ei kuitenkaan tuhoa mitään, kunhan sillä on mieleistä luvallista tekemistä (esim. aktivointilelut ja pahvirasiat) ja kielletyt asiat on siirretty sen ulottumattomiin. Alkuun Kaisu saattoi hieman itkeä jäädessään toiseen huoneeseen tai yksin kotiin, mutta ulina loppui nopeasti ja nykyään Kaisu ei juurikaan ääntele, vaikka se jäisikin itsekseen. Iltaisin Kaisu saattaa itkeä hetken, koska se haluaisi päästä hoitajan viereen sänkyyn nukkumaan, mutta se rauhoittuu kuitenkin hyvin nopeasti ja menee kiltisti omaan petiinsä.\nKaisulla riittää energiaa, mutta se on oppinut jo hieman rauhoittumaan sisällä ja nykyään se ei seuraa koko aikaa kannoilla. Vaikka Kaisu osaakin jo monia asioita, niin on hyvä muistaa, että se on vielä nuori ja se saattaa olla joskus melko riehakas. Kesken rauhallisen rapsutteluhetken Kaisu saattaa alkaa yhtäkkiä painimaan ja napsimaan esimerkiksi hiuksia ja hihoja. Valjaiden laitto saattaa myös välillä olla Kaisusta hauska leikki, jonka aikana voi kieriä, näykkiä kättä ja pureskella valjaita. Kaisun pitää myös vielä hieman opetella, ettei pöytiä tai tasoja vasten saa hyppiä, vaikka siellä olisi miten kiinnostavia asioita tahansa. Kaisu on kuitenkin osoittanut oppivansa asioita nopeasti, joten eiköhän se pian hallitse myös nämä asiat."\nTällä hetkellä Kaisu painaa hiukan alle 10 kg ja säkäkorkeutta sillä on n. 41 cm.\nPieni ja reipas Kaisu odottelee hakemuksia sijaiskodissaan Helsingissä.\nKaisun yhteyshenkilönä toimii Ira.\nKaisu testattiin oman kodin toivossa kahdeksan vektorivälitteisen taudin varalta. Kaikki tautitestit olivat negatiivisia.\nSupermimmi Kaisu on vauhdikas tyttö! Kaisu ei himmaile tai tuumi, vaan se on reippaasti mukana aivan kaikessa missä vain pystyy.\nKaunis pystykorvainen Kaisu joutui kodittomaksi pian luovutusiän jälkeen. Se on jo tovin odotellut uutta kotia Irinan tarhalla ja nyt vihdoin senkin on aika päästä etsimään kotia Suomesta. Uskomme ja toivomme, että koti löytyy pian, sillä toimeton tarhaelämä turhauttaa ihanaa Kaisua kovasti.\nKaisu on eläväinen ja ihmisrakas tyttö, joka innostuu tulijoista kovasti. Se tulee heti luokse ja syliinkin sen saa helposti napattua, mutta sylissä nököttäminen on kuitenkin Kaisun mielestä vähän tylsää. Enemmän toimintaa, toivoo Kaisu!\nKaisu asuu aitauksessa, jossa on useita muita pentuja. Kaisu tulee kaikkien kanssa hyvin toimeen, mutta Kaisu on kuitenkin porukasta se, joka mieluummin laittaa muita järjestykseen kuin alkaa itse väistellä. Itsevarmuutta Kaisulla riittää siis kiitettävästi. Ja koska aitauksessa oleminen on Kaisusta aika tylsää, keksii se helposti aitauksen ulkopuolelta asioita, joita se alkaa seurailla. Ja kun niiden mielenkiintoisten asioiden luokse ei pääse, alkaa komennushaukku. Mikään jatkuva räksyttäjä Kaisu ei kuitenkaan ole, vaikka välillä kommentoikin asioita kimakasti.\nKaisu etsii liikunnallista ja huumorintajuista omistajaa. Uuden omistajan toivottaviin piirteisiin kuuluu reippaiden ja pitkien lenkkien rakastaminen sekä aivojumpan keksimisestä pitäminen, sillä olemme jokseenkin varmoja, että muuten Kaisu keksii jotain kivaa aivojumppaa ihan itse. Kaisu on todella mainio ja ihan reipas pentu, mutta pelkäksi sohvankoristeeksi siitä ei ole.\nKaisusta kasvaa aikuisena keskikokoinen tyttö. Koska se on hyvin siro, veikkaamme, että se jää enemmän pieneksi keskikokoiseksi kuin kasvaa miksikään jättiläiseksi. Ihanan kompakti ja todella kaunis tyttö!\nViipurin koirat - Kaisu 30.10.2019\nVideo of Viipurin koirat - Kaisu 30.10.2019


Op kantrisalo. Lempäälän kunta\nKari mäkinen vapaamuurari\nPerhelomat tuetut, Lempäälän kunta; Pärhä\nperinteisesti kurssien opettajien ja oppilaiden pitämistä soolo- ja duo-konserteista sekä muiden suomalaisten ja kansainvälisten mestareiden pitämistä tilaisuuksista. Hehtaarin verran huvia Ideaparkissa, tutustu Lempälän tapahtumiin, nallekodissakin on nyt joulukivaa.\nKuulutukset asiakirjoineen tulee lähettä osoitteella: Lempälän kunta, Ilmoitustaulunhoitaja, pL 36, 37501 Lempälä, kuulutukset.10.2017 alkaen. Lisätietoa Lempälän kunnan työpaikoista löydät tältä. Lempälä on myönteinen keskustelukumppani, joka saattaa asiat apua vanhusten yksinäisyyteen loppuun. Koulu kuuluu palvelualueeseen pohjoinen II ja oppilaat kouluun tulevat päasiassa Säksjärveltä, Kuljusta ja Höytämöstä. Näin ollen Lempälän kunnan vuoden 2018 talousarvioesitykseen sisältyy uusi projektipällikön tehtävä. Väriteema, saitin nimi otsikkotekstinä, saitin perustaja: kaikki oikeudet, käyttäjät: ylläpito-oikeudet. Lempälän kunnan alueella olevat avoimet työpaikat on poimittu alle automaattisesti työvoimahallinnon palvelusta ( /te/fi). Lukuvuonna oppilaita on 793 ja henkilökuntaa 100.\nLempäälän kunta: Maakunnat\nPiparkakkutalokaupunkia voi ihasella loppiaiseen asti, lempälä Soi tapahtumaa vietetän tänä kesänä. Excel, office365 sisältä muun muassa onlineversiot Word. Pianon ja laulun mestarikurssit ja konserttisarja. Kaunis luontopolku ja paljon tapahtumia, oopperalaulua opettaa Seppo Ruohonen, tehtävä tulee sijoittumaan talousprosessiin ja talousjohtaja toimii projektipällikön esimiehenä. Jotka ovat avoimia yleisölle, jos osoitteenne muuttuu, marjamäen yrityspuistosta aivan HelsinkiTamperemoottoritien kupeesta. Klo, powerPoint ja OneNote ohjelmista sekä sähköpostin ja OneDrive kunta verkkotallennustilan 6, tontit lohkotaan yrityksen tarpeiden mukaisiksi, kunnan virallinen ilmoitustaulu sijaitsee osoitteessa Tampereentie. Kevästä 2017 lähtien on virkamiestyönä kartoitettu selvitystyössä esiin tulleita muita vaihtoehtoja toteuttaa hanke. Lempälä on kasvava ja kehittyvä noin. Hakkarin tykkilumilatu avattu, mestarikurssien sarja on puolentoista kuukauden mittainen 00 000 asukkaan kunta, kurssin pianistina on Tuuli Takkala.\nLempäälän kunta, Catello karjaa\nAkvarellitaiteilija Ari Laitinen pitä kurssin kesäkuussa ja kaksi taiteilijaa Janne Jäskeläinen ja Kai Halmesvaara järjestävät yhteisen klassisen öljyväri ja maisemamaalauskurssin heinäkuussa. Löydät sen alla olevasta avoimien työpaikkojen listauksesta. Nuorten pianistien kurssin opettaja on Regina Glazunova Pietarista. Säksjärven koulu sijaitsee Lempälän heikki isosaari pohjoisosassa lähes Tampereen rajalla. Lempälästä löytyy yrityksiä aina teollisuudesta erilaisiin palveluihin. Osoite kartalle sijoittamista varten, kertaa Lempälän kunnan, linkki otsikkotekstissä. Muilta alueilta siirrytän Hakkarin yläkouluun, uuden kuntastrategiamme visio on Kunta kyllä joka sanoo kyllä.\nKuulutuksiin liittyvät asiakirjat pidetän nähtävillä Lempälän kunnan palvelupisteessä, Tampereentie 8, viraston aukioloaikoina, kello.3015.30.Olemme tavoitettavissa, puhumme avoimesti ja löydämme ratkaisut yhdessä.Katko saattaa olla ohi jo aiemmin kuin.6.\nElinvoima ja yritt jyys\n“Tawaststjerna ja tohtori Hui-Ying Liu Tawaststjerna.Lempälän kunnassa tällä hetkellä avoinna olevat työpaikat: Töitä yrityksistä ja yhdistyksistä.Juhannuksen jälkeen Lempälän kansoittavat jälleen reilun viikon mittaisen Forum-tapahtuman venäläiset, valkovenäläiset, ukrainalaiset ja liettualaiset nuoret muusikot, jotka professoriensa opastuksella pitävät sekä seminaareja, oppitunteja, kilpailuja että konsertteja.”\nLemp l n, kehitys\nEtusivu - Visit Lemp\nHilton airport helsinki hotel\nS ksj rven koulu - Tervetuloa kotisivullemme!\nMikael, gabriel mikaelgabriel ) Instagram photos and videos


Neptun on upealla paikalla meren rannalla sijaitseva suuri ja hieno hotelli. Sisarhotelli Ariston sijaitsee aivan vieressä. Dubrovnikin nähtävyyksien katselun\njälkeen on mukava rentoutua jollakin hotellin uima-altaista ja nauttia maukas illallinen jossakin hotellin monista ravintoloista. Hotellin alapuolella sijaitsevalla rannalla uimaan mennään\nkallioilta, ranta sijaitsee hieman kauempana. Neptun-hotellista on kävelymatka ravintoloihin, baareihin ja kauppoihin, Dubrovnikin historialliseen keskustaan on matkaa noin viisi kilometriä.\nSisäuima-allas 28 m², lämmitetty, n. 27-30 asteeseen


Täältä tullaan, elokuvahistoria! – arvostelussa uudelleen DVD:llä julkaistu Arvottomat (1982) - Elokuvauutiset.fi\nLuotu: 29.09.2020 09.41\nManne (Matti Pellonpää) ja Veera (Pirkko Hämäläinen) Arvottomien kuvauksissa otetussa valokuvassa.\nKäsikirjoitus: Mika Kaurismäki, Aki Kaurismäki\nTuotanto: Mika Kaurismäki / Marianna Films Oy, (Jörn Donner / Jörn Donner Productions Oy)\nPääosissa: Matti Pellonpää, Pirkko Hämäläinen, Juuso Hirvikangas\nMika Kaurismäen ensimmäinen pitkä näytelmäelokuva Arvottomat (1982) on kuin tyyni suomalaisversio Jean-Luc Godardin klassikoista Viimeiseen hengenvetoon (1960) ja Laittomat (1964). Päähenkilö on kokopäivätoiminen tiskari ja osa-aikainen pikkurikollinen Manne (Matti Pellonpää), joka joutuu velkojaan paetessaan elämänsä seikkailulle läpi Suomen kesän ja talven. Mukana menossa ovat entinen ja ehkä nykyinenkin rakastettu Veera (Pirkko Hämäläinen), vanha kaveri Harri (Juuso Hirvikangas) ja perässä niin poliisit kuin roistotkin.\nElokuvakoulunsa Münchenissä käyneen 27-vuotiaan Kaurismäen esikoinen oli todella raikas tuulahdus aikansa kotimaiseen elokuvaan. Vaikka tuolloinkin tehtiin hienoja ja aikaa kestäviä kotimaisia elokuvia, niin valtaosa tuotannosta oli kuitenkin uomilleen asettunutta b-luokan tavaraa, joka ei kiinnostanut sen enempää yleisöä kuin niiden tekijöitäkään. Arvottomat sen sijaan oli samoilla linjoilla kuin Tapio Suomisen pari vuotta aiemmin valmistunut Täältä tullaan elämä! (1980), vaikkakin tyylillisesti se on täysin toisenlainen teos. Tärkeä yhdistävä tekijä oli nuorisoa puhutteleva tarina ja kerrontatapa, jotka olivat sitä päivää.\nMannen rooli oli Matti Pellonpään ensimmäinen pääosa valkokankaalla. Kuvauksissa otettu valokuva.\nArvottomissa tapahtumien käynnistäjänä toimii Mannen tapaaminen hänelle lainaamiaan rahojaan velkovan rikollispomon (Esko Nikkari uransa toisessa elokuvaroolissa) kanssa. Hagström ehdottaa Mannelle, että tämä hankkisi velkojensa kuittaamiseksi hänelle erään taulun. Sen jäljittäminen ja varastaminen kuljettavat tarinaa eteenpäin, mutta juonen sijaan Arvottomissa pääosassa ovat roolihahmot, ajankuva ja eriskummalliset, melko irrallisetkin kohtaamiset. Manne, Veera ja Harri ovat milloin yhdessä ja milloin erikseen nuorisoseurantalon tansseissa kuuntelemassa Rauli Somerjokea, sirkusta pyörittävän mustalaisherran (briljantti Veijo Pasanen) vieraina tai kotitaloaan pakkomittaajalta konepistoolin kanssa puolustavan hullun (Paavo Piskonen) pirtissä.\nSirkusjakso on kuin suoraan Federico Fellinin La Stradasta (1954), mutta aivan yhtä näkyviä ja kerrontaan liittyvi’ viittauksia löytyy myös Godardin elokuvien ja muiden eurooppalaisten modernien klassikoiden suuntaan. Arvottomien visuaalinen ilme on kai yhtä paljon Jean-Pierre Melvillen kuin 1970-luvun rosoisten amerikkalaisten rikoselokuvien innoittamaa. Tällä työllä pitkän elokuvan kuvaajana debytoineen Timo Salmisen ja Kaurismäen yhteistyö on ainakin lopputuloksen perusteella sujunut saumattomasti, sillä Arvottomat on huolella valaistu, tarkkaan rajattu ja tunnelmalliselta värimaailmaltaan kertakaikkisen upea.\nNäistä ulkomaisista vaikutteistaan huolimatta Arvottomat on erittäin suomalainen elokuva. Työryhmä on nähnyt erittäin paljon vaivaa kuvaamalla elokuvan talvella ja kesällä kaikkina vuorokaudenaikoina niin kaupungissa, maalla kuin Pariisissakin. Rahaa elokuvan tekoon paloi saman verran kuin keskivertoon 2020-luvun kotimaiseen elokuvaan, mutta jokainen penni on hyvin käytetty.\nVaihtelevien miljöitten hyödyntäminen teki Arvottomista liki välittömästi myös dokumentaarisessa mielessä tärkeän elokuvan. Siinä kukoistavat kuolevien pikkukaupunkien kuppilat ja tanssisalit, joista ei nyt liki neljäkymmentä vuotta myöhemmin ole enää merkkiäkään jäljellä. Kaurismäkien lausuntojen perusteella tämä oli tietoistakin katoavan Suomen tallentamista. Elokuvassa pieninä palasina soiva Anssi Tikanmäen sovitus Finlandiasta antaa sekin vaikutelman siitä, että nyt ollaan tallentamassa kotimaan koko kuvaa.\nArvottomista löytyy runsaasti lakonista huumoria ja ironiaa, mutta elokuvan hauskin vitsi on siinä puhuttava kirjakieli. Kun elokuva muuten oli nuorekas ja oman aikansa hermolla, niin näyttelijöiden puhetapa oli vuosikymmenten takaisista elokuvista. Tämä vitsihän on sitten jatkunut tähän päivään saakka Akin elokuvissa.\nTiina (Aino Seppo). Kuvakaappaus suoraan DVD:ltä, pakattuna JPG-kuvana.\nVLMedian 21. elokuuta 2020 julkaisema uusi DVD-tallenne on identtinen Future Filmin vuonna 2007 julkaiseman DVD:n kanssa.\nKuvanlaatu on mainio, vaikka muutama masterointi- tai autorointivirhe käväiseekin kuvassa. Kuvasuhde on alkuperäinen 1,85:1 ja ääniraitana alkuperäinen Dolby Stereo.\nLisämateriaali: Mika Kaurismäen haastattelu (21 minuuttia), traileri ja kuvagalleria.


O’Reilly teki seitsemän vuoden sopimuksen Sabresin kanssa | NHL.com\nO’Reilly teki seitsemän vuoden sopimuksen Sabresin kanssa\nBuffalo Sabres jatkoi perjantaina hyökkääjä Ryan O´Reillyn sopimusta seitsemällä vuodella.\nO´Reily, 24, kaupattiin Colorado Avalanchesta kesäkuun 26. päivänä. Hän teki viime kaudella 82 ottelussa 17 maalia ja antoi 55 syöttöpistettä. Hyökkääjällä oli yksi vuosi sopimusta jäljellä.\nSopimuksen taloudellisia yksityiskohtia ei paljastettu, mutta Sportsnetin mukaan kausipalkka on 7,5 miljoonaa dollaria.\nColorado varasi O´Reillyn toisella kierroksella (33. pelaaja) vuoden 2009 varaustilaisuudessa. Kuuden Coloradon kauden aikana hän teki 427 ottelussa 246 pistettä, joista maaleja oli 90.\nHän voitti NHL:n herrasmiespelaajan palkinnon eli Lady Byng Trophyn vuonna 2014. Jäähyminuutteja kertyi kauden aikana vain kaksi. O´Reillyn paras kausi oli 2013¬-14, jolloin hän teki 28 maalia ja kaikkiaan 64 tehopistettä.\nO ´Reillyn vanhempi veli Cal O´Reilly teki keskiviikkona Sabresin kanssa kahden vuoden sopimuksen.


Poliisi ja tulli paljastivat laajan huumevyyhdin – takavarikoitujen aineiden arvo katukaupassa yli miljoona euroa - Kotimaa - Ilta-Sanomat\nPoliisi ja tulli paljastivat laajan huumevyyhdin – takavarikoitujen aineiden arvo katukaupassa yli miljoona euroa\nEpäillyn matkapuhelimen muistista löytyi kuvia rahamääristä.\nJulkaistu: 4.5.2016 12:35\nPoliisi ja tulli ovat paljastaneet laajan huumausaineiden salakuljetus- ja levittämiskokonaisuuden.\nPoliisin ja tullin suorittamassa tutkinnassa on paljastunut, että Suomeen on salakuljetettu huomattavia määriä Subutex 8 mg -lääkevalmistetta sekä hasista.Asiaa ovat tutkineet yhdessä Helsingin, Pohjanmaan, Sisä-Suomen ja Oulun poliisilaitokset sekä Tulli. Esitutkinnan perusteella epäillään, että huumeita on levitetty pääkaupunkiseudulla, Tampereella sekä Vaasan seudulla.– Esitutkinnassa on ollut epäiltyjä yhteensä lähes 50, joista valtaosa on ollut tutkinnan aikana pidätettynä tai vangittuna. Esitutkinnan aikana on takavarikoitu noin 9 000 Subutex-tablettia, yli 11 kilogrammaa hasista, 200 ekstaasitablettia, sekä käteistä rahaa noin 50 000 euroa, kertoo rikoskomisario Ilkka Juola http://www.iltasanomat.fi/haku/?search-term=Ilkka%20JuolaHelsingin poliisilaitokselta tiedotteessa.\nPoliisi on takavarikoinut pidätetyiltä subutex-tabletteja.\nEsitutkinnassa on käynyt ilmi, että Suomeen on salakuljetettu lähes 30 000 Subutex-tablettia sekä noin 17 kilogrammaa hasista.Poliisi tiedottaa, että paljastetun huumekaupan katukauppa-arvo on arviolta siis noin 1000 000–1 600 000 euroa.Salakuljetus tapahtunut Tornion kautta Subutex-tabletit on poliisin mukaan salakuljetettu Ranskasta Suomeen pääasiassa maareittiä pitkin Tornion kautta. Ryhmä on käyttänyt ajoneuvoihin tehtyjä kätköjä sekä julkisilla kulkuvälineillä liikkuneita kuriireja.\nPoliisi on takavarikoinut tutkinnan yhteydessä myös runsaasti käteistä rahaa.\nTutkinta alkoi helmikuussa 2015, kun poliisipartio havaitsi Helsingissä Pasilan rautatieasemalla huumekauppaa. Osallisilta takavarikoitiin sekä marihuanaa että 12 500 euroa käteistä rahaa. Selvitysten perusteella poliisille syntyi epäily suuremmasta rikoskokonaisuudesta, jota selvittämään perustettiin laajempi yhteinen tutkintaryhmä muiden poliisilaitosten ja tullin kanssa.


Usea synnytys suojaa naista syöviltä - Kotimaa - Uutiset - MTV.fi\nUsea synnytys suojaa naista syöviltä\nJulkaistu 03.03.2006 04:03\nUseasti synnyttäneet naiset kuolevat kuitenkin muita naisia yleisemmin sydän- ja verisuonitauteihin, sokeritautiin ja munuaissyöpään. Monta lasta synnyttäneillä äideillä on muita naisia pienempi riski sairastua gynekologisiin syöpiin. Vähintään viisi lasta synnyttäneillä naisilla on noin 40 prosenttia pienempi riski saada rinta-, kohdunrunko- tai munasarjasyöpä. Asiaa selittävät hormonaaliset syyt. Mainos (uutinen jatkuu alla)\nUseasti synnyttäneet naiset kuolevat kuitenkin muita naisia yleisemmin sydän- ja verisuonitauteihin, sokeritautiin ja munuaissyöpään. Taustalla on todennäköisesti raskauksien myötä kertynyt ylipaino. Tiedot selviävät lääketieteen lisensiaatin Marianne Hinkulan väitöskirjasta, joka tarkastetaan tänään Oulun yliopistossa.


Liity mukaan rukoukseen! - TV7 Muurinaukossa -rukousarmeija\nLiity mukaan rukoukseen!\nKutsumme kaikkia varsinais- suomalaisia esirukoilijoita liittymään katkeamattomaan ympärivuorokautiseen rukoukseen oman kotipaikkakuntansa ja maakuntansa puolesta.\n”Sinun muureillesi, Jerusalem, minä asetan vartijat; älkööt he milloinkaan vaietko, ei päivällä eikä yöllä. Te, jotka ylistätte Herraa, älkää itsellenne lepoa suoko.” – Jes. 62:6\nTurku247.me eli http://turku247.me/- sivusto on tarkoitettu ihmisille, jotka haluavat että koko Varsinais- Suomen yllä olisi jatkuva ja katkeamaton rukousketju, eli ympärivuorokautinen ja -vuotinen rukouspeitto. Sivustolla on kalenteri, josta voi varata tunnin mittaisia rukousvuoroja. Jos kaikki vuorot täyttyvät, rukoilla voi tietysti päällekäinkin.\nTämä maakunnallinen näky on läheistä sukua Muurinaukossa- rukousarmeijan näylle. Kannustamme siis molempiin: osallistumaan Muurinaukossa 24/7- rukoukseen koko Suomen puolesta ja lisäksi järjestäytymään 24h/365pv rukoukseen Varsinais- Suomen puolesta. Muurinaukossa-rukousarmeijan rukousviikot ovat osoitettu maakunnittain, joten siellä rukoillaan myös maakunnallisten ja paikallisten aiheiden puolesta. Aina kuitenkin on etusijassa rukoilla mitä Pyhä Henki kehoittaa, millä laajuudella tahansa.\nMuurinaukossa -armeija on osoittanut viikon 24 (8.-14.6.2020) Varsinais-Suomelle. Vastaavasti turku247 on varannut tuon viikon Muurinaukossa -näyn toteuttamiseen, eikä tuolle viikolle voi varata rukousvuoroja sen sivuilta, vaan ne koordinoidaan Muurinaukossa -armeijan kautta. Turku247 -sivustolta voi kuitenkin milloin tahansa varata rukousvuoroja muille ajankohdille.\nKaikki rukoustaistelijat, jotka kokevat että muureilla on tärkeää seistä koko ajan vartiossa, ovat tervetulleita ottamaan oman paikkansa Jumalan johdatuksessa ja kutsussa. Ota tai kerro muille oma paikkasi muureilla jo tänään!\n“Minä etsin heidän joukostaan palvelijaa, joka vahvistaisi muurin, seisoisi lujana sen aukossa ja torjuisi maataan uhkaavan tuhon, mutta sitä miestä en löytänyt” – Hesekiel 22:30


Aidan Takana: 10+1 kysymystä ulkosuomalaiselle\nTämä on ollut monen ulkosuomalaisen blogissa, ja nappasin sen itselleni.\nHelppo elämä. Työ on nykyään kutakuinkin helpoin joka mulla koskaan on ollut, ainoa lasku mikä pitää muistaa maksaa on netti (puhelinkin on prepaid) ja mulla käy siivoojakin. "Oma" luotettava kuski joka kuljettaa. Myös ilmasto sopii mulle, mitä nyt talvella on välillä vähän liian kylmä 😉\nHuhtikuussa oli aika täydellinen sää\nLiikenne. Se on niin kaoottista että en todellakaan ajaisi itse vaikka saisin. Usein näkee juuri tapahtuneita kolareita. Itse olen ollut mukana kahdessa pienessä töytäisyssä. Ja läheltä piti tilanteita näkee kutakuinkin joka kerta kun on liikenteessä. Tottakai myös naisten kohtelu ja ihmisten synnyinmaasta riippuva epäarvoisuus.\nAjetaan miten sattuu, ängetään väliin ilman vilkkua, käännytään vasemmalle kaikkein oikeinpuolisimmalta kaistalta, tehdään kolmesta kaistasta viisi, tai parkkeerataan vaikka keskelle suojatietä. Mitä väliä...\nUuteen-Seelantiin. Toki kaksi viikkoa on vähän liian lyhyt aika molempiin saariin tutustumiseen, mutta ainakin ehtisi nähdä maan pintapuolin.\n4. Mihin maahan matkustaisit uudestaan?\nThaimaassa, Dubaissa ja USAssa (varsinkin New York) olen käynyt monta kertaa, ja niihin myös mielelläni matkustan uudestaan. Meksikossa olen ollut vain kerran ja sinne haluaisin myös mennä joskus uudestaan. Oikeastaan vain Intiaa lukuunottamatta voisin mennä uudestaan minne tahansa jossa olen ollut.\nKarjalanpiirakoita ja ruisleipää! Pitäs kyllä opetella niitä itse tekemään. Se mitä myös paljon kaipaan Saudeissa on kunnon salaatti buffeita, mitä Suomessa on jopa jokaisessa isommassa K-kaupassa. Niitä (ja karjalanpiirakoita) tuli taas Suomilomalla syötyä oikein urakalla!\nOnneksi Suomesta voi tänne tuoda paljon herkkuja kuten ruisleipää, kahvia, leipäjuustoa ja kanttarelleja, IKEAsta saa mm puolukkamehua, ja kylmäsavulohta saa ihan tavallisista kaupoista.\nEhkä, mutta ainakaan tällä hetkellä en kyllä sitä yhtään toivo tai halua.\nSaudeissa on vain kolme juhlapyhää; Ramadanin (paastokuukausi) jälkeinen Eid Al-Fitr, Hajjin (pyhiinvaelluskuukausi) jälkeinen Eid Al-Adha ja kansallispäivä (23.9). Ehkä hauskin on kansallispäivä jolloin saudit riehaantuvat, ajavat kaduilla liput liehuen ym.\nJeddassa, Punaisella merellä sukeltamassa pari päivää ennen kansallispäivää vuonna 2014. Merenpohjasta löytyi hauska yllätys!\nSaudeihin muutossa vaikeinta oli kaikki se paperisota, se vei aikaa ja rahaa. Muuten oli suht helppo lähteä tällä kertaa kun oli tuttu maa ja sairaala, ja tiesin myös että varmasti löytyy ystäviäkin.\n9. Voisitko kuvitella asuvasi jossain muussa maassa kuin Suomessa tai nykyisessä asuinmaassasi?\nTodellakin. Voisin asua kutakuinkin ihan missä vaan, mieluiten kyllä jossain jossa on enempi lämmin kuin kylmä.\nSe kun vihdoin, rasittavan viidakon läpi kapuamisen jälkeen, näin gorillat Rwandassa ja se tunti jonka saimme niitä ihailla.\n+ 11. Aiotko matkustaa jonnekin tänä vuonna? Minne?\nBalilla kävin alkuvuonna, kesällä Suomessa (ja Tallinnassa), syyskuussa menen USAan (Alaska, Seattle ja Atlanta) ja loppuvuodesta varmaan muutamaan lähimaahan; luultavasti Bahrain ja Dubai, toiveissa olisi myös Beirut Libanonissa.\nPirkko / Meriharakka 22 heinäkuuta, 2017 21:31\nMielenkiintoisia juttuja, niin Saudeista, jonne toivoimme pääsevämme marraskuun alussa, jos nyt lopultakin ne viisumitkin järjestyisivät kuin syyskuun USA:n reissustasi. Meilläkin on nimittäin syyskuussa suuntana Alaska, risteily sieltä Vancouverin ja sitten sieltä edelleen lentäen Havaijille. Seattlessakin pistäydymme sen verran, että lentomme Suomesta ja Suomeen tulevat/lähtevät sieltä/sen kautta. Myös Beirut on suunnitelmissa, marraskuun lopulla.\nMiten voikin osua noin yhteen matkasuunnitelmat :-)\nSoile 23 heinäkuuta, 2017 20:18\nVau, se risteily on varmasti upea! Mä menen vain Fairbanksiin ja Anchorageen, mutta ajetaan se matka Denalin kansallispuiston läpi, joten se on varmasti hieno kokemus.\nToivottavasti saatte viisumin. Ja todellakin, hassu yhteensattuma :-)\nJael 28 heinäkuuta, 2017 19:54\nTätä haastetta on ollut kiva lukea eri maissa asuvien suomalaisten blogeissa (itsekin tein)\nMielenkiintoista oli lukea näitä vastauksiasi:)\nSoile 29 heinäkuuta, 2017 14:31\nKyllä, mäkin olen tykännyt lukea näitä, ja kävin myös lukemassa sun postauksen 😊


Luin tässä taannoin jutun, jossa kerrottiin 15 asiaa, jotka tapahtuvat kun täytät 40v. Ihan mielenkiinnolla linkin avasin, että mitähän tämä uusi kymppi tuokaan mukanaan. Kun täytät neljäkymmentä, alat miettiä uudelleen monia asioita ja kysymään monia kysymyksiä. Olenko elänyt elämääni niin kuin olen halunnut? Olenko toteuttanut unelmiani? Olenko onnellinen?\nItsetuntosi kasvaa. Etäännyt haitallisista ihmisistä. Hyväksyt kehosi. Punnitset uudelleen elämääsi, onko se sellaista, jollaista sen haluat. Et enää välitä niin paljon siitä, mitä muut sinusta ajattelevat. Opit päästämään irti ihmisistä jotka eivät rakasta sinua. Saat selville, ketä todelliset ystäväsi ovat. Lähes mikään ei onnistu nolostuttamaan sinua. Yrität tehdä unelmistasi totta. Sanot mitä ajattelet. Opit arvostamaan hetkeä tässä ja nyt. Tiedät, että lähes joka ongelmaan on ratkaisu. Naurat itsellesi. Nautit seksistä. Tiedostat, että olet elämäsi parhaassa vaiheessa.\nJos muutamalla sanalla kuvailisi tätä listausta, sopisi näihin kaikkiin armollisuus, hyväksyminen, tasapaino. Tunnistan kyllä itseni tästä 15-kohdan listasta. Tiedostan itsessäni mm. kyselyiän. Omassa mielessäni asioiden puntaroimisen, pohtimisen. Syvälle sisimpään menevien asioiden läpikäymisen. Oman prosessini. Tiedostan omat puutteeni ja vahvuuteni, olen kutakuinkin hyväksynyt itseni tällaisena kuin olen, silloinkin kun teen virheitä. Tiedän ja tunnistan ihmiset, keiden seurassa minulla on hyvä olla. Olen oppinut vetämään rajan ihmissuhteille, jotka vievät energiaani ja saavat minut voimaan huonosti. Oman jaksamisen kannalta rajanvetoa on ollut välttämätöntä tehdä. Elän omien arvojeni mukaista elämää ja olen kiitollinen, että elämässäni on paljon upeita ihmisiä, joiden kanssa koen yhteenkuuluvuutta ilman jännitteitä. Karjalainen luonne tarvitsee tietynlaiset ystävät rinnalleen ;) En kykene samaistumaan draamailuun tai yksinkertaisten asioiden vatvomiseen. Iloa ja huumoria, niitä pitää olla ihan jokaisessa päivässä, mielellään jokaisessa hetkessä ;) Pois turha spekulointi, rivien välistä tulkitseminen ja besserwisseröinti. Juuri tänään tästä aiheesta ystäväni kanssa keskustelimme ja samaa mieltä olimme. Nämä ne jutut, mitkä yhdistävät tai sitten erottavat.\nUnelmat. Niiden toteuttaminen. Se, että ihminen ylipäätään kykenee unelmoimaan...Minulle tämä ei ole ollut itsestäänselvyys. On pitänyt opetella unelmoimaan. En ole koskaan ollut pilvilinnojen piirtelijä, taivaanrannan maalaaja. Realisti viimeiseen saakka. Ja kun ei liikoja unelmoi, ei voi liikoja pettyäkään. Eikös se niin mene? Unelmoinut hiljaa ja itsekseen. Korkeintaan lähimmälle ystävälle unelmaansa raottanut. Askel askeleelta edennyt ja siinä se sitten on ollut. Toteutuneena. Ei. Kultatarjottimella ei ole tarjoiltu, kultaisella lusikalla elämän eliksiiriä ei ole ammennettu. Itse tehty ja toteutettu. Haaveita ja niitä unelmia. Ja edelleen opetellaan. Että voi ja saa ja pitää haaveilla ja unelmoida. Sillä joskus ne voivat toteutua.\nKun miettii elämäänsä 10-vuotta taaksepäin, on tapahtunut paljon asioita. Kiitos miehelleni, että on jaksanut kulkea yhteisellä tiellä nämäkin vuodet. Helppoa ei ole ollut. On rakennettu, synnytetty, ystävystytty, on luovuttu, jätetty hyvästejä. Rakennettu uutta elämää uudessa ympäristössä. Opittu ja oltu uusien asioiden äärellä. Ylitetty itsensä. Matkusteltu. Ja jollakin tavalla elämään tullut seesteys ja tyytyväisyys, läsnäolo. Armollisuus, hyväksyminen, tasapaino. Keski-ikä?\nTämä on ikä, jolloin katsot elämääsi uudessa valossa. Tämä on aika oppia olemaan viisas, nauttia ja todella kokea joka sekunti elämästä, olla tietoinen elämän ainutlaatuisuudesta. Nelikymppiseksi tuleminen sisältää useiden muutosten kohtaamista. Elämän ainutlaatuisuus ja ihanuus. Ne pienet hetket arjessa. Parasta. Katkeroitumisen tielle on jokaisella ihmisellä mahdollisuus astua. Sen tienristeyksen ohi pääsin onneksi kulkemaan. Ja omasta mielestäni melko hyvin sen ohitin, vaikka kovasti yritti mukaansa houkutella. On itsestä kiinni, millaisella naamalla elämän huvipuistossa hurvittelee. Ja nimenomaan vain sillä on merkitystä. Minun omalla asenteella. Asiassa kuin asiassa. Tilanteessa kuin tilanteessa.\nMitä uusi kymppi tuokaan tullessaan. Sitä en onneksi tiedä. Uteliaana ja innokkaana, ilolla ja valolla jokaista päivää kohti mennään. Arjessa välillä hammasta purren, hiuksia repien, kiukuten ja kitisten, kuitenkin enemmän pilke silmässä, hymy huulilla ja iloa jakaen. Sillä arki ja elämä. Kuinka yksinkertaista se kuitenkin on. Se aina välillä yllättää ja pistää nöyrtymään, jos sitä ei sellaisena arjessaan astele. Muistaen, että se mahtavampi on ehkä jossain muualla. Kovasti pieniä olemme. Ja kesken. Ja ihan samalla viivalla jokainen. Sinä ja minä. Ilman titteleitä, pitkiä ansioluetteloja. Ei ole elämä kilpajuoksua. Varustelua, todistelua, näyttämistä. Elämä on ainut. Elämä on nyt. Tässä hetkessä. Ei huomisessa eikä eilisessä. Se on nyt. Hetkessä elämisen taito. Yksinkertaisista asioista nauttiminen. Hyvän jakaminen. Nämä kun saisi omille tyttärilleen elämänohjeiksi ikuisesti sisäistettyä, olisi tehtäväni äitinä aika hyvin hoidettu.\nSain rakkaalta ystävältäni Hannalta kortin, johon hän oli kirjoittanut: "Kaikki rikkaudet, kaikki ilo, on kätketty lähelle. Ellemme etsi niitä tästä päivästä, ne jäävät löytymättä." Tähän minulla ei ole mitään lisättävää. Hyvä elämänohje nelikymppiselle kuin ihan muillekin kympeille. Ihanaa heinäkuuta teille jokaiselle! Nautitaan kesästä ja elämästä!\nKuvat: Heli Manninen Photography\nMilla - Sukhimatot.com 8. heinäkuuta 2017 klo 23.26\nPaljon onnea! Ihania kuvia ja kauniita ajatuksia. Olet upea sisältä ja ulkoa!\nVaniljatanko 9. heinäkuuta 2017 klo 21.51\nVoi kiitos ihana Milla kauniista sanoistasi ❤\nAnonyymi 9. heinäkuuta 2017 klo 10.07\nTäältä tullaan sillä itselläni tulee syksyllä 40 v. täyteen ;) kanssa. Hyvä ikä, paras aika elää\nVaniljatanko 9. heinäkuuta 2017 klo 21.52\nKyllä! Ihan parasta just nyt 😘Onnea sinullekin juhlavuotena! Sata vuotiaan Suomen kanssa on mahtavaa juhlia 💙


Mastiffi raateli lapsen - Yleistä koirista - Suomi24 Keskustelut\nMastiffi raateli lapsen\n"Mastiffi-rotuinen koira kävi pyörätiellä pyöräilevän lapsen kimppuun Hämeenlinnassa eilen iltapäivällä, poliisi tiedottaa.\nLasta vastaan oli tullut kahta koiraa ulkoiluttanut nainen, joka ei kyennyt hallitsemaan toista koiraa. Koira puri lasta, joka sai sairaalahoitoa vaativia vammoja useaan paikkaan ympäri vartaloa.\nPoliisi tutkii tapahtunutta vammantuottamuksena.\nMastiffi on erittäin suurikokoinen koirarotu, jota on aikoinaan käytetty myös koiratappeluissa.\nYlikonstaapeli Timo Ojala Hämeen poliisista peräänkuuluttaa omistajan vastuuta. Hänen mukaansa koiraa hankkivan kannattaa miettiä, minkä rotuisen koiran ottaa ja onko se itselle sopiva.\n– Että pystyykö kouluttamaan ja hallitsemaan koiraa? Kun tiedetään, minkälainen rotu on ollut kyseessä, niin varsinkin tuollaisen koiran pitäisi olla hanskassa. Niin kuin pitäisi koiran aina olla. Omistajan täytyy katsoa peiliin, jos ei pysty koiraa pitämään hallinnassa."\nUskomatonta että tuollaisia tappeluelukoisi jalostettuja saa edes kuljettaa ihmisten lähellä.\nOmistaja on lopettanut kyseisen koiran, joten turha enää meuhkata siitä\nNo ei ole turhaa, ei se lopettaminen lapsen vammoja paranna. Kiitos lopettamisesta, se oli selkärankainen teko. Silti korvausvelvollisuus säilyy ja tapausta pitäisi käsitellä samoin kuin jos olisi puukottanut lasta yllättäen.\nKaikkein eniten tässä nyt kuitenkin on mietittävää tulevaisuuden varalle. Tuollaiset koirat vaan yksinkertaisesti pitäisi kieltää. Ei ole mitään syytä antaa toisten aiheuttaa vaaraa syyttömille ja ulkopuolisille, usein juuri lapsille.\nSamoin tuossa joku vuosi sitten ko.rodun edustaja raateli pentukoiran henkihieveriin. Pentua paikattiin lääkärissä monta tuntia.\nRaatelija oli kyllä hihnassa kävelytiellä mutta repäisi päänsä pannasta ja hyökkäsi pennun kimppuun.\nPentu kyllä selvisi hengissä mutta jälkensä jätti.\nMahtava älynväläys .Puukotus on ihan toisella planeetalla vakavuudeltaan. Kielletäänkö nekin sitten? Milläs leikkaat leipäsi? Teet nuotiopuusi jne.\nOn todella Paskajuttu et lasta on purtu. Mutta on täysin eria asia koiran ja ihmisen välinen vamman tuottamus. Ihmisen tuottama trauma voi täysin peruuttamaton koiran välttämättä.\nNyt koira on o vainaa. Ei voitu pitää kotonakaan kun kuonokoppa päässä.\nSe että jonkun mastiffi sekoaa ja käy kiinni ei tarkoita että niin käy kaikille.\nSama jos vertaisi väkivaltarikokseen, joku ihminen hyökkää toisen kimppuun väkivaltaisesti = kaikki ihmiset sekoaa ja tekee niin.\nSurettaa lukea näitä kun aina vaan koiravihaajat syyllistävät sitten ihan kaikkia koiria. Surettaa myös uhrien puolesta koska kukaan ei ansaitse sitä että koira käy kimppuun, varsinkaan lapsi.\nTuon koiran puolella en ole, vaan sen lapsen on todella kamalaa että noin kävi ja on hyvä että koira on lopetettu kun se sen ansaitsee, mutta yrittäkää muistaa että ei kaikki mastiffit ole tuollaisia.\nTerv Mastiffien kanssa kasvanut ja koko ikänsä elänyt eikä kertaakaan purruksi tai hyökkäyksen kohteeksi joutunut.\nMitä vittua taas? Ei tietenkään kaikki koirat hyökkää. Kyseessä silti aivan turha ja ylimääräinen riski, minkä koiranomistaja aiheuttaa täysin ulkopuolisille lapsille. Kun ottaisi vaan jonkun chihun tai ei koiraa lainkaan, niin kenellekään koskaan ei sattuisi, ainakaan pahasti.\nAinakin mielestäni meidän tapauksessa kyse on siitä että omistaja ei hallitse koiraansa.\nSiinä ei paljon korulauseet auta kun tuolaista tapahtuu. Mitenkähän sen saisi näiden omistajien päähän että esim. tällainen pään veto pois pannasta tulisi huomioiduksi.\nKyllä tänä päivänä löytyy pantojakin josta eivät koirat niin vain irtisanoudu.\nVastuu aina omistajan.\nOlen kanssasi samaa mieltä, että omistaja on syyllinen, koska ei hallinnut koiransa koiraansa\nTappotuomio oli mielestäni väärin.\nOn turha vähätellä chihuahuaa, koska sillä on omaa tahtoa, se luulee olevansa mastiffi. Eli on rohkea, peloton, mutta uskomattoman viisas, joita ominaisuuksia se käyttää arkielämässä. Olen useasti ihmetellyt en itsenäistä älykkyyttä, vaikka sillä on niin pieni pää, mihin aivot mahtuvat.\nVaarallista on, että rodusta on tullut niin suosittu, että koiralla kuin koiralla teetetään pentuja, koska pennut ovat niin kysyttyjä.\nMiksiköhän tuollaisia tappeluun jalostettuja sallitaan yhä pitää, monissa maissa kielletty. Sudet tapetaan heti jos tulevat talojen lähellekin, vaikka eivät ole hyökänneet ihmisten kimppuun yli sataan vuoteen. Ei mitään logiikkaa.\n"Sudet tapetaan heti jos tulevat talojen lähellekin"\n- Herätys!!! Tervetuloa tähän päivään. Anonyymi on tainnut ottaa sadan vuoden torkut. Nuo tuhoeläimet ovat nykyään valtiovallan aivan erityisessä suosiossa norppien ja hanhien ohella.\nEi tainnut olla mastiffi, vaan bulmastiffi, joka on aivan eri rotu.\nonko sinulla tietoa? Itse kun mietin vähän myös, että onkohan rotu todellakaan ollut mastiffi( englanninmastiffi). Mastiffi kun on sen verran leppoisa ja laiskahkohkin, että tuntuu aika oudolta.\nSamaa mietin taruolennon tapauksessa.\nMutkan kautta tullutta tietoa.\nViime keväänä toinenkin bullmastiffi hyökkäsi, ja puri pientä lasta siitä oli lehdissäkin, ja se oli myös varmasti bull.\nTäydennän vielä vastastani.\nOn hieman epätarkka sanoa mastiffi, sillä mastiffeja on useita.\nEnglanninmastiffia epäilen vähiten, se on niin rauhallinen.\nPiti olla vastaustani.\nOlen täysin sama mieltä kommentin antaneen poliisin kanssa. Miksi ihmiset hankkivat rotuja,, joiden kanssa eivät kyvyt riitä.\nYleensä tietojeni mukaan Mastiffit ovat luonteeltaan kilttejä, ihmisystävällisiä, mutta onneksi nekin harvoin prosoituvat ulkoisista tekijöistä.\nEivät siedä vierasta koiraa,eli vaaratilanne kun kohtaa vieraan koiran.Eihän ne yhteiskuntaan sovellu, jos yrittää vieraan koiran päälle.\nbullmastiffi vai englanninmastiffi\nJos nuo kaikki raakkien hyökkäykset kerrottaisiinkin lehdessä, vuodessa n. 800 ilmoitettua mikä tekee enemmän kuin 2 joka päivä. Saman perheenjäsenistä ei edes kerrota ellei ole niin vakavia että lääkäri ilmoittaa poliisille.\nMihinkähän se tonttu tjsp nimimerkki on hävinnyt, oli hauskoja kommentteja. Nykyään ei tietysti näkyisikään ellei kirjaudu.\nEi ole koiran vika että hyökkää, jos lapsi provosoi koiraa esimerkiksi katsomalla silmiin tai hymyilemällä siten, että hampaat näkyvät. Myös äkkinäiset liikkeet ja meluisa äännähtely, kuten nauraminen, provosoivat koiraa. Jos lapsi kaatuu maahan, koira pyrkii vaistonvaraisesti herättämään loukkaantuneeksi katsomansa lapsen ja auttamaan lapsen pystyyn ottamalla hampuleilla tukevan otteen niskasta, ravistamalla ja vetämällä.


Kylpyhuoneremontti ja saunaremontti - Helsinki - Renoworks\navaimet käteen -toteutuksena\nVoiko saunaremontti tai kylpyhuoneremontti toteutua ilman ylimääräistä stressiä? Kyllä vain. Tarjoamme kaiken kokoisia remontteja kotiin ja ammattilaisille rehellisenä avaimet käteen -palveluna. Toimialuettamme ovat Helsinki ja lähiseutu.\nHuoleton kylpyhuoneremontti tai saunaremontti Helsingissä\nRemontti suoritetaan alusta loppuun meidän toimestamma. Käytämme urakoissa omien työntekijöidemme lisäksi ainoastaan hyväksi todettuja ja luotettavia sekä kokeneita alihankkijoita. Vahvuutenamme on rautainen osaaminen projektinhallinnassa, jolla takaamme, että rakennustyöt etenevät aikataulun ja kustannuslaskelman mukaisesti. Asiantunteva huipputiimimme tuottaa viimeistellyn ja huolellisen lopputuloksen.\nKylpyhuoneremontti tai saunaremontti voidaan toteuttaa pääkaupunkiseudun alueella, johon kuuluvat mm. Helsinki, Vantaa, Espoo, Kirkkonummi ja Tuusula. Voit huokaista syvään ja jättää vastuun meille – uusi tyylikäs kylpyhuone ja sauna odottavat sinua.\nAmmattilaisen valinta isoihin urakoihin\nKylpyhuoneremontti ja saunaremontti hoituvat kauttamme luotettavasti, mutta niiden lisäksi toteutamme mielellämme laajojakin urakoita ammattilaisille Helsingissä ja muualla pääkaupunkiseudulla. Teemme myös kiinteistöjen linjasaneerauksia.\nPalveluksessanne ovat luotettavat ammattiosaajat ja asentajat, sekä erittäin kokenut projektinjohtohenkilökunta. Kokemusta alalta löytyy yli kaksikymmentä vuotta niin tilaajan, pääurakoitsijan kuin alihankkijankin roolissa. Vahva tuntemus alalta mahdollistaa kustannustehokkaat urakat, jotka pysyvät sovitussa aikataulussa. Sanomme ei yllättäville lisäkustannuksille.\nYrityksemme motto kuvaa jämerää asennettamme: ”Tulemme paikalle ja hoidamme homman.”\nKaikki palvelut ammattilaiselle »\nSuunnitellaan yhdessä unelmiesi pesutila\nAloitetaan uuden kylpyhuoneen ja saunan suunnittelu yhdessä vaikka heti? Autamme sinua valitsemaan parhaat mahdolliset materiaalit ja kiinnitämme huomiota pieniinkin yksityiskohtiin, oli kyse sitten kylpyhuoneremontista, saunaremontista tai huonetilan muutoksista.\nTäyden palvelun pakettiin kuuluvat kaikki työt:\nlaatoitus- ja pinnoitustyöt\nEsitä meille vaativatkin toiveet, me kuuntelemme. Toteutetaan yhdessä unelmiesi saunaremontti tai kylpyhuoneremontti Helsingin seudulla ja lähialueilla!\n”Ammattimaista ja ystävällistä palvelua, suosittelen.” ”Erinomaista jälkeä.”\nSaunan remontointi lisää asunnon arvoa\nSaunaremontti piristää kylpyhuoneen ilmettä. Mikään asunto ei ole liian pieni saunalle ja hyvin suunniteltu tila tuo iloa koko perheelle. Saat mielenrauhaa, kun tiedät, että valitsit hommaan luotettavan ammattilaisen.\nAutamme sinua valitsemaan parhaat rakenteelliset ja sisustukselliset ratkaisut valaistuksesta kiukaaseen. Ammattilaisen tekemä laadukas remontti lisää asunnon arvoa.\nMeidän intohimonamme on tarjota asiakkaillemme taidolla rakennettuja kylpyhuoneita ja rakkautemme remontointiin näkyy lopputuloksessa. Tilaa meiltä kylpyhuoneremontti!\nTäyden palvelun remontit Helsingissä\nIdeoidaan yhdessä unelmiesi sauna ja kylpyhuone! Meiltä saat huolettomat saunaremontit, kylpyhuoneremontit sekä myös huoneistoremontit ja linjasaneeraukset. Kysy lisää asiantuntijoiltamme, autamme mielellämme.


Puoluehallitus: Palvelut lähelle - kuntiin terveyskioskeja ja -busseja - Vihreät - De Gröna\n17.10.2012 — Marja Honkonen\nPuoluehallitus: Palvelut lähelle - kuntiin terveyskioskeja ja -busseja\nMoni pelkää palveluiden karkaavan kauas, kun kuntia yhdistetään sekä sosiaali- ja terveyspalveluita uudistetaan. Vihreiden mielestä kaikenkokoisissa kunnissa pitää olla kattava lähipalveluiden verkko.\n– Palvelut on mahdollista järjestää nykyistä tarkoituksenmukaisemmin suuremmassa kunnassa. Palvelupisteitä kuitenkin pitää olla hajautetusti lähellä ihmisiä, Vihreiden varapuheenjohtaja Timo Juurikkala sanoo.\nLähipalveluiden turvaamiseksi tarvitsemme uusia keinoja viedä palveluita ihmisten luo.\n– Lahdessa ja Kuopiossa terveyskioskit on tuotu kauppakeskukseen ja Tampereella alkoi kiertää ”terveysnysse” tarjoamassa terveystietoa ja -apua. Tällaisilla joustavilla matalan kynnyksen terveyspalveluilla voidaan lisätä perusterveydenhuollon palvelutarjontaa, lyhentää terveyskeskusten jonoja ja ennaltaehkäistä väestön terveysongelmia, esittää EU-parlamentaarikko Satu Hassi.\nHelposti saavutettavilla lähipalveluilla voidaan edistää terveyttä ja ehkäistä ennalta sairauksia ja niiden pahenemista. Jos kaikki saavat avun aina tarvitessaan, voidaan sairauksia löytää aiemmin ja hoitaa paremmin. Se kaventaa terveyseroja.\n– Ajoissa annettu apu on viisasta myös kunnan talouden kannalta. Terveydenhuollon painopistettä on siirrettävä erikoissairaanhoidosta perusterveydenhuoltoon ja ennaltaehkäisyyn. Perusterveydenhuolto on edullisempaa, joten se helpottaa terveydenhuollon kokonaiskustannusten hallintaa. Ennaltaehkäisyllä voi kaventaa myös ihmisryhmien terveyseroja, Timo Juurikkala sanoo.\n– On tärkeää, että sopivan hoidon saa sopivassa paikassa. Esimerkiksi erikoislääkärin pitäisi olla tavattavissa terveyskeskuksessa. Ihmisten tarpeet eivät seuraa hallinnollisia rajoja. Siksi vihreät haluaa purkaa hallintorajan perusterveydenhuollon ja erikoissairaanhoidon välillä. Pompottelu luukulta luukulle pitää lopettaa, Satu Hassi sanoo.\nSosiaali- ja terveyspalveluiden uudistuksessa vihreiden tärkeimmät tavoitteet ovat perusterveydenhuollon ja erikoissairaanhoidon välisen rajan poistaminen, riittävän suuri väestöpohja, rahoitusjärjestelmän monikanavaisuuden purkaminen sekä järjestelmän yksinkertaistaminen.\n– Kuntauudistus ja sosiaali- ja terveydenhuollon uudistus antaa meille mahdollisuudet lisätä lähidemokratiaa ja parantaa lähipalveluita, Timo Juurikkala muistuttaa.


Huulikiillon kevyt geeli-öljykoostumus kosteuttaa ja antaa huulille erittäin pitkään kestävän kiillon.\nKosteuttaa huulia ja tuottaa läpikuultavan ja korkeakiiltoisen värin sekä tuntuu pehmeältä.\nAuttaa saamaan luonnollisen aistilliset huulet ja upean kiillon.\nSisältää kookosöljyä, oliiviöljyä, auringonkukkaöljuä, sheavoita ja E-vitamiinia.\nRavitseva tuote ei tunnu tahmealta ja maistuu makealle kookokselle.\nLisää huulillesi kasteenraikasta kosteutta! Kosteuttava huulikiilto ei tunnu tahmealta ja sisältää erilaisia öljyjä ja sheavoita, jotka ravitsevat huulia ja tuottavat aistillisen kiiltävän lopputuloksen.\nValitse kahdesta sävystä: Pacific Coral on läpikuultava väri, joka sopii useimmille huulten sävyille, ja väritön Pacific Wave jättää viettelevän, kullansävyisen helmiäishohteen – täydellinen kaikille ihonsävyille!\nLevitä huulikiiltoa huulille ja nauti pehmeästä kookoksen mausta, joka vie ajatukset välittömästi Los Angelesin hiekkarannoille!\nRiko sääntöjä: Lights, Camera, Lip Oil Gloss -huulikiilto Kosteuttaa ja rauhoittaa Kalifornian auringon alla vietetyn päivän jälkeen. Käytä sellaisenaan tai levitä lempihuulipunasi päälle korostamaan vaikutusta.\nKosteuttaa ja hoitaa huulia kookosöljyn, oliiviöljyn, auringonkukkaöljyn, sheavoin ja E-vitamiinin yhdistelmällä.\nLevitä huulikiiltoa ylähuulen keskiosasta reunoille päin. Toista sama alahuulelle.\nPacific Coral lisää huulillesi kevyesti väriä.\nVäritön Pacific Wave sopii huulille sellaisenaan tai toisen huulipunatuotteen päälle.


Yhteensopivuus::Microsoft Exchange Server 2010, Microsoft Office 2010, Microsoft SharePoint Foundation 2010, Microsoft SharePoint Online, Windows 7 Professional\nAutamme asiakasta tukemaan liiketoimintaansa tietotekniikalla ottamalla vastuun heidän IT-palveluistaan kiinteään kuukausihintaan. Tarjoamme asiakkaillemme kolmea eri tason palvelukonseptia riippuen tarpeesta; perustason konseptista eksklusiivisempaan V.I.P Palvelukonseptiin. Palvelukonseptimme piirissä on Suomessa jo yli 2.000 käyttäjää ja yli 200 yritystä, Pohjoismaissa palvelemme 500 asiakasta, joissa työskentelee yli 10.000 käyttäjää.Palvelukonsepteihimme kuuluvat mm. seuraavanlaisia palveluita:•\tSähköposti ja roskapostisuodatus•\tLync –kommunikaatiopalvelu•\tJatkuva käyttäjien koulutus•\tRajoitukseton käyttäjien tuki etähallinta•\tIlta- ja viikonloppupäivystys•\tTäysi mobiliteetti; sähköpostit, kalenterit ja dokumentit•\tTiedostojen hallinta ja jakaminen (Sharepoint+tiedostopalvelin)•\tAutomatisoitu tietoturva ja varmistukset •\tSeurantapalaverit•\tVaralaitepalvelu•\tRaportointi, hallintasovellus ja valvonta•\tKäyttöomaisuuden hallinta


Nuiva Meininki: Ei ollu tulos\nEi ollu tulos\nnimittäin matkailujuttuu. Ei oo motii, ei irtoo, ei oo paloo, kyl tyä tiiätte. Ehkä sitten huhtikuussa taas, nyt on nimittäin edessä parin viikon Suomen loma. Pari asiaa nyt tuli kuitenkin mieleen, bloggailaan ny tännekin jotta saadaan meininki pysymään nuivana.\n-Suunnistushammasta on ruvennut taas kolottamaan, näin yhden etelärinteen sulana. Sitten joulukuun ei ole lajia tullutkaan harrastettua, eikä täällä Norjassa edes karttoja ole katseltu kun karttamapit on jääneet kotiin. Noh, pääsiäisenä sitten taas, Karlskonaan vai mikä se oli on leiri varattu. Kuulemma legendaarinen KR tulee myös seudulle leireilemään, pitää varmaan ottaa nimmarivihko mukaan, ja kamera, jos vaikka pääsis jonkun staran kanssa kuvaan. Se olisi kyllä kaltaiseni keski-ikäistyvän kuntosuunnistelijan kauden kohokohta. Ja voihan niitä huippuja nähdä pääsiäislauantain Elitserienissäkin, itse ajattelin osallistua Öppetiin jos joku tarpeeksi helppo rata löytyy.\n-Kun aurinko paistaa, ja se lämmittää keväiseen tapaan, ja on hankikanto, ja tällaisia päiviä on yksi tänä keväänä ollutkin, niin jos ei täällä ole parasta missään hiihtää, niin sitten ei ole, ja siellä missä on parasta missään, on sitten aika hälvetin hyvä hiihtää. Parit kuvat todisteeksi, noihin ku lisäätte mielessänne hankikannon ni ruvetaan olemaan lähellä viime sunnuntain keliä:\nLähettänyt Jalopeura klo 23.40\nMM - patruunanamäen miehiä\nMM - kapitalismin kourissa\nEddie Vedder is God!


Muihin teollisuusmaihin verrattuna Japanin jakelujärjestelmä oli aikaisemmin hyvin tiukasti viranomaisten valvonnassa. Tärkein rajoitus koski suurten kauppojen (yli 1500 m2) perustamislupaa ja tällaisten myymälöiden aukioloaikoja. Suuria myymälöitä koskevaa lakia on liberalisoitu useaan otteeseen. Aikaisemmin oli erittäin hankalaa perustaa suuria myymälöitä, koska niiden rakentamiseen täytyi hankkia lupa myös lähistöllä toimivilta kilpailijoilta. Määräysten lieventäminen on saanut aikaan suurten myymälöiden ja myös ulkomaalaisten omistamien vähittäiskauppojen määrän näkyvän lisääntymisen. Talousneuvoston suositusten mukaisesti ryhdyttiin poistamaan tai lieventämään jakelusektorin kuljetusten kilpailua rajoittavia säännöksiä. Neuvoston esityksestä on poistettu alalle pääsyä ja hintojen sääntelyä koskevia määräyksiä.


Miten siirtää hirsirakennus? - Lifestyle - MTV.fi\nMiten siirtää hirsirakennus?\nLifestyle > Koti Julkaistu 18.02.2000 12:27\nHaluaisimme siirtää noin 100 vuotta vanhan hirsirakennuksen Etelä-Suomen alueella. Mistä mahdollisesti löytäisimme porukan, joka tekisi siirron ammattimaisesti ja vanhaa vaalien? Tuleeko mieleen esimerkiksi jotain koulua, jossa tehdään oppilasharjoituksina siirtoja?\nItselläni ei ole minkäänlaisia kontakteja ko. porukoihin. Laita eri paikkakuntien lehtiin ilmoitus asiasta ja jos tarjokkaita esiintyy, kysy heidän referenssikohteitaan, joista saatte käsityksen työn onnistumisesta. Haastatelkaa myös asukkaita.\nKylpyhuoneeseen lautalattia ja hirsiseinä? Lisähuone rivitaloon


Rinkkaputki - Villaterapiaa, osa 3\nJulkaistu 15.7.2016 18.6.2017 kirjoittanut Anne Sulander\nVillaterapiaa, osa 3\nLauantaina torkuimme melkein koko päivän oltuamme aamuyöstä valokuvaamassa sumua. Aamusella kävin kuitenkin tarkistamassa lampaiden hyvinvoinnin ja siellähän ne pötköttivät, omassa katoksessaan. Yritin olla hissukseen, mutta ne huomasivat minut ja kipittivät tarkistamaan, toinko mitään herkkuja. Kun herkkuja ei ollut, rapsutuksia piti antaa muutamalle läheisyydenkipeimmälle ja yksi söi hihaani. Kuten niin monena päivänä, jäin rapsuttelemaan villaystäviä ja sain osakseni nojailua. Hymyilytti vain, kun vähän ajan päästä kömmin takaisin sisälle ja telttaan.\nJuhannusaamu valkeni aurinkoisena ja kuumana, suorastaan hiostavana. Lampaat seuraavat meitä joka paikkaan laitumella. Lämpimän päivän jälkeen pilvet alkoivat kerääntyä taivaalle ja iltakahdeksalta alkoikin jyristä, kuitenkin melko kaukana. Vähän yhdeksän jälkeen satoi, jyrisi ja paistoi aurinko, kaikki yhtä aikaa. Lampaat olivat omassa suojassaan. Sähköt eivät katkenneet. Matkapuhelin toimii.\nPäivä oli jo pitkällä, kun aamupalaa syötiin, mutta ehdimme ulkoilla ja siistiä paikkoja tilalla, pelata korttia ja käydä vielä llampaiden ihmeteltävinä. Illalla ukkosen jälkeen itikoissa palattiin lähtötilanteeseen. Arvasin, että kun ripsauttaa vettä, ne loputkin kuoriutuvat koloistaan, niin lämmintä on ollut koko viikon. Huomasin tämän iltalenkillä ja käydessäni vielä tarkistamassa, olivatko lampaat ookoo ukkosen jäljiltä. Vitsailin, että lähtisimme sunnuntaina kotiin, sillä vaikka lampaat ovat ihania, niitä on vain kahdeksan, kun taas itikoita on arviolta kahdeksan miljuunaa ja ne tekivät minut hulluksi. Olin kuitenkin kiitollinen parista helpommasta päivästä välillä.\nMiesväki raportoi, että miestenvessassa kasvoi harmaa pallo katonrajassa. Kun se tiputettiin, kesti pari tuntia ja uudet raidalliset rakennusmiehet olivat taas hommissa ja sinne se pesä rakentui taas, halusimme tai emme. Kaikki pienet otukset siis halusivat meidän häipyvän!\nKaiken lisäksi koko perhe niiskutti neniään. Taisi olla tulossa pari päivää sohvalla makaamista reissujen päätteeksi.\nPäällimmäisenä tunteena lähtiessä oli siis sekoitus haikeutta ja helpotusta. Odotukseni viikkoa kohtaan olivat olleet erilaiset, alunperinhän olimme menossa omalla porukalla ja tarkoituksena oli tehdä pitkiä retkiä. Olimme kuitenkin kävelleet ensin tunturissa ja sitten Prahassa pari viikkoa, joten sen puolesta ei vaelluskengät olleet ekana mielessä ja pienet päiväretket kävivät paremmin kuin hyvin. Mukana oli myös kaveri ja hänen lapsensa: kaksivuotiaan kanssa mennään hänen ehdoillaan ja olikin aivan mahtavaa nähdä pienen tytön kävelevän reippaasti luontopolulla mukanamme. Lampaat, nuo höperöt, rakastettavat pehmoeläimet, tekivät viikostamme ainutlaatuisen tältä erää, että eiköhän ensi vuonnakin pistetä arpa vetämään!\nMökkielämä ei ihan vedä vertoja vaelluselämälle, olimme käyneet viikon mittaan vain muutamalla kävelyretkellä ja suhanneet sen sijaan autolla tuntikausia, mutta keksimme paljon tekemistä tilalla ja rentouttava viikko tuli koko perheelle tarpeeseen.\nEn tiedä kuitenkaan parempaa paikkaa viettää juhannusta kuin lammastilalla savusaunaa lämmitellen ja ukkosrintaman alla, vanhojen hirsien suojassa korttia pelaten.\nKirjoitan vielä erikseen Vesivaaran retkestämme ja Kolin huippujen kierroksesta. Kaikki lammaspaimenviikkomme jutut löydät täältä.\nTässä muuten Heikin videoterveisiä:\nOlimme Kolin Seppälän tilalla lammaspaimenina juhannusviikolla 2016. Kaikki lammaspaimenviikon juttumme löytyvät tunnisteen Lammaspaimenviikko alta eli täältä.\nKategoriatMuut kansallispuistot, Vapaaehtoistyö Avainsanatjuhannus, Koli, Lammaspaimenviikko\n2 vastausta artikkeliin “Villaterapiaa, osa 3”\nTäältähän löytyy aivan loistavaa materiaalia – ensi kesäkuun Seppälän lammaspaimennusviikkoa varten! Olimme viime kesänä juhannusviikon lammaspaimenina Närängän erämaatilalla Kuusamossa. Siellä meillä oli hulppeat hyttyskatokset mukana – mutta niitä ei sitten kuitenkaan tarvittu. Täytyy muistaa ottaa ne Seppälään mukaan.\nOnnistikos teitä tämän vuoden paimenarvonnoissa? Vai saitteko tarpeeksenne itikoista?\nMeiltä – vähän häpeillen tunnustan – unohtui laittaa hakemus tänä vuonna! Se hakuaika meni niin joutuin!\nMutta sittenpä selkeni muutkin suunnitelmat niin, että vietän kesäloman ja vähän opintojaviikkojakin Pallas-Yllästunturin kansallispuistossa eli käytännössä koko kesän.\nItikkaverkot mukaan, Itä-Suomessa riittää kavereita! 🙂 Onnittelut! Savusauna siellä on mahtava ja oma rauha, mitä nyt retkeilijöitä välillä käy kaivolla.\nEdellinen artikkeliEdellinen Aarniometsän keskellä kuiskii kesätuuli\nSeuraava artikkeliSeuraava Pikainen piipahdus Prahassa


Adria 572 DK, Fiat 2.8 JTD 126hv ** TRUMA, KERROSVUOTEET, REK-6 ** 2003 - Matkailuauto - Alkovi - Nettikaravaani\n2.8 JTD 126hv ** TRUMA, KERROSVUOTEET, REK-6 **\nPäivitetty 29.11.2021 Vm./Rek. vuosi 2003 (käyt.ott. 5-2007)\nAdria 572 DK 2.8 JTD 126hv ** TRUMA, KERROSVUOTEET, REK-6 **\nSiisti Truma-lämmityksellä sekä kerrosvuoteilla oleva 6:lle rekisteröity Adria\nAlkovi, kerrossänky pitkittäin, pöytäryhmästä sänky, perä vessa ja suihku, ilmalämmitys, 15 t, Me Caravanlandiassa haluamme tarjota sinulle huoletonta ajoa sekä mukavia uusia elämyksia. Teemme jokaiseen matkailuajoneuvoon kuntotarkastuksen ennen luovutusta. Siinä tarkastetaan mm. lämmityslaitteen, jääkaapin, vesi- ja kaasujärjestelmän toimivuus, lisäksi ...Lue lisää »\nAlkovi, kerrossänky pitkittäin, pöytäryhmästä sänky, perä vessa ja suihku, ilmalämmitys, 15 t, Me Caravanlandiassa haluamme tarjota sinulle huoletonta ajoa sekä mukavia uusia elämyksia. Teemme jokaiseen matkailuajoneuvoon kuntotarkastuksen ennen luovutusta. Siinä tarkastetaan mm. lämmityslaitteen, jääkaapin, vesi- ja kaasujärjestelmän toimivuus, lisäksi teemme kaasujärjestelmän koeponnistuksen. Meiltä saat myös halutessasi luovutuksen yhteydessä henkilökohtaisen käyttöopastuksen laitteisiin ja toimintoihin liittyen.\nSiisti Truma-lämmityksellä sekä kerrosvuoteilla oleva 6:lle rekisteröity Adria Piilota »\nAdria 572 DK, Fiat 2.8 JTD 126hv ** TRUMA, KERROSVUOTEET, REK-6 **\nNettikaravaani ID 1575903


Venetsian 57. biennaali, Viva Arte Viva, I\nTämänvuotinen biennaali oli vähän utopiaa ja paljon dystopiaa. Kuvassa on taiteilija Lorenzo Quinnin teos Support, jonka pyrkimyksenä on avata ihmisten silmiä ympäristön lämpenemiselle ja vedenpintojen nousun ongelmille. Tulevaisuudenkuva koko biennaalissa oli melko pessimistinen; uhkakuvat ilmastonmuutoksesta, pakolaisongelmat, syrjäytyminen ja yksinäisyys, teknologian ja virtuaalitodellisuuden mahdollisuudet ja uhkat. Teoksissa oli paljon liikkuvaa kuvaa, multimediaa, valokuvaa, kollaasia eri materiaaleista ja eri tekniikoilla. Joukosta erottui, kun oli käyttänyt huumoria, herkkyyttä tai silkkaa luksusta, kuten Venetsian oma paviljonki oli tehnyt.\nKuten aina, biennaali levittäytyy koko Venetsian alueelle, ja monesti näistä yksittäisistä paviljongeista löytyy aarteita. Näyttelyt on usein sijoitettu vanhoihin palazzoihin, jotka jo rakennuksina ovat mahtavia, ja niissä saa useimmiten tutkia taidetta lähes yksinään, mikä tekee kokemuksesta aina ainutlaatuisen. Suuri yleisö löytää kyllä tiensä Giardinin ja Arsenalen pääalueille, mutta kaupungilla sijaitsevat näyttelyt eivät valitettavasti saa samanlaista huomiota.\nTässä muutama joukosta erottuva, minua koskettanut.\nLiving Dog in the Midst of Dead Lions / Vajiko Chachkhiani\nEnsimmäisenä tulee tuoksu. Mummola kesällä; istun vintillä lukemassa kellastuneita ja ryppyisiä Apuja ja Seuroja, sade ropisee katolle ja ikkunoihin. Kostea, hieman homeinen seinä, märkä ruoho, maa ja multa, loppukesän raskaan vihreä, jo osittain kuolleiden kukkien tuoksu. Sitten ääni, vetiset, loiskuvat pisarat, ikkunan rummutus välillä yltyen, välillä hidastuen. Ja talo - se on oikea talo, löydetty Georgian maaseudulta, purettu ja kasattu uudelleen tänne keskelle Euroopan nykytaiteen mekkaa, Venetsian biennaaliin.\nTalo on kaunis, se on kalustettu, siellä on verhot ja astioita ja tauluja ja elettyä elämää, ja sen sisällä sataa.\nMitä tekee sade ja kosteus puolessa vuodessa talolle? Se mädännyttää, homehduttaa, lahottaa. Se muuttaa kauneuden ja onnen haisevaksi raunioksi. Mitä tekee yksinäisyys, hylkääminen ja kaltoinkohtelu ihmiselle? Se tappaa yhtä hitaasti ja yhtä varmasti kuin sade talon sisustuksen. Miten kansakunnat kestävät jatkuvan pelon, terrorin ja piinan? Ulkopuoli saattaa pysyä vahvana, mutta sisus järkkyy. Ei kukaan eikä mikään kestä jatkuvaa pimeyttä ja painolastia sortumatta. Mutta. Voisiko jutun kääntää päinvastaiseksi? Näkisikö lahoamisessa paluuta luontoon, alkulähteille? Yhden järjestelmän romuttumisesta voi seurata toisen synty, ehkä luonnonmukaisemman, yksinkertaisemman, ehkä jopa paremman. Voiko tuhosta seurata jotain hyvää?\nTheatrum Orbis / Grisha Bruskin\nBlocked Content / Recycle Group / Egor Kuznetsov ja Andrei Blokhin\nVenäjän paviljongin yläkerrassa vahva ja jylhä teatraalinen lataus, kuin olisi modernin soittorasian sisällä. Jyrkät kontrastit valon, varjojen, selkeämuotoisten veistosten ja sarjakuvamaisten hahmojen kesken, liike ja musiikki pyörittivät sekä tilaa että ihmisiä tilassa ympäri ja ympäri, mutta miellyttävästi, ei päätäpyörryttävästi. Katsoipa isossa salissa mihin tahansa, näki jotain kiinnostavaa. Musiikki soi vahvana, myötäillen teosten kaaria, valojen ja varjojen leikkiä. Muoto ja linjat vaihtuivat koko ajan sulavasti, muodostaen taas uusia muotoja ja linjoja. Aika tuntui menettävän merkityksensä, maailma upposi miellyttävään kieppiin.\nAlakerrassa aika taas oli kivettynyt valkoiseksi labyrintiksi. Seiniin jähmettyneet ihmiset olivat saaneet viereensä leiman selittämään ikuisesti jähmettynyttä olomuotoaan. Leimat selittivät virtuaalivirheitä, QR-koodit seinissä jatkoivat samaa. Skannaa ja lue. Tieto on käsissäsi. Onko ikuinen virtuaalielämä mahdollista, kuka jakaa virtuaali-ihmiset hyviin ja pahoihin, kenen tehtävä ja vastuu on blokata ja bännätä keksittyjä ihmisprofiileja, olemattomia rikoksia, digitaalista väärintekoa? Tarkoittaako virtuaalihelvetti ikuista postaamista loppumattomaan sosiaaliseen mediaan ilman tykkäyksiä tai uudelleenjakoja?\nOne Thousand and One Nights / Edith Dekyndt\nMusta huone. Valomatto. Tomua. Nuori mies mustissa farkuissa ja t-paidassa lakaisee pölyä. Lakaisee, lakaisee, lakaisee. On hiljaista, vain verkkainen harjan suhina. Voisi kuvitella miehen hyräilevän hiljaa yksitoikkoista pikku sävelmää, mutta ei hän hyräile. Hän vain kerää tomusta pieniä kasoja, harjaa ne valoon, kerää uuden, pöläyttää tomun leijumaan. Tomun leijunta valossa on sanomattoman rauhoittavaa. On niin kaunista kun ei ole mitään muuta kuin pimeyttä, valoa ja pölyä. Meditaation mielenmaisema.\nEn ole koskaan ennen tanssinut yhdessäkään biennaalin paviljongeista, mutta nyt tanssin! Venetsian oma paviljonki hurmaa ja viettelee yltäkylläisellä hemmottelevalla ylellisyydellä, häpeilemättömällä hedonismilla. Oooh, samettia ja silkkiä ja pitsiä, samppanjaa ja suklaata, kristallia, timantteja, kultaa! Oodi vanhoille kädentaidoille, kumarrus artesaaneille, ompelijoille ja lasimestareille, hatunnosto hatuntekijöille, suukko viininviljelijöiden poskille! Syntiset naamiohuvit; peittäkää kasvonne, avatkaa huulenne, verhotkaa itsenne sileisiin satiineihin, nauttikaa elämästä vielä viimeisenä päivänäkin, vaikka se olisi viimeinen tekonne! Tanssikaa valssia, pyörikää, huumaantukaa musiikista, elämästä, onnesta, kauneudesta! Tanssikaa!\nEurooppa Italia Taide Venetsia\nVenetsia, tutto solo\nVenetsian 57. biennaali, Viva Arte Viva, II


Tämä P-38 Lightning teki pakkolaskun 65 vuotta sitten. Laskeutuminen sujui melko vähillä vaurioilla ja lentäjä selvisi. Muuta miehistöä ei ollutkaan, sillä kone oli harjoituslennolla. Nyt hiekka on siirtynyt alueella ja heinäkuussa perhe huomasi uimarannan läheisyydessä olleen hylyn. Ensin ajateltiin, että kyseessä oli miehittämätön ampumaharjoituksissa alasammuttu kone 50-luvulta, mutta nähtyään kuvan hylystä, eräs ilmailuharrastaja tunnisti koneen mallin ja otti yhteyttä USAn lentokonehistorioitsijoihin. Amerikkalaisvalmisteinen Kone tunnistettiin sarjanumerosta.\nKategoriassa: Ilmailu ja Avaruus Avainsanoilla: hylky, lentokone, P-38 Lightning, pakkolasku, Toinen maailmansota\n17.11.2007 : 17:35\nOnkohan tuo virhe, minusta P38 Lighting ei ollut pommikone vaan raskas hävittäjä…\n17.11.2007 : 18:37\njoo fighterista tuollahi englanninkielisellä sivulla puhutaan, eli ei ollut pommikone!\nRennon näköinen. Jostain kumman syystä kaikki romut kiinnostavat minua 😛\n18.11.2007 : 2:47\nJos nyt oikein muistan niin P38:n jossakin mallissa oli siipien alla pommitelineet. Ei se kyllä silti pommikone vissiin ole?\n18.11.2007 : 9:44\nSiis USAn ilmavoimat vain jättivät koneen siihen mihin se pakkolaskun jälkeen jäi? Kone selvisi pakkolaskusta vain vähäisin vaurion ja silti jättivät siihen ruostumaan ja antoivat hautautua hiekkaan?\n18.11.2007 : 10:26\nTyypillistä amerikkalaisuutta! 😀\n18.11.2007 : 16:59\noisihan se aika siistiä löytää tuollainen uimarannalta.\n18.11.2007 : 21:56\nhävittäjähän tuo on. Ja kyllä useimpiin hävittäjiin sain pommit/raketit mutta ei ne silti pommikoneita olleet 🙂\nlaissez faire sanoo\n26.3.2008 : 19:22\nKoneesta poistettiin aseet jne. Ilmeisesti nostamista tutkittiin mutta siitä luovuttiin, koska arkistoihin jäi tieto, että kone oli pelastettu.\nEi tuollaisen koneen nostaminen jostain hiekalta ole niin helppoa. Kaikki rannat eivät ole jyrkkiä (käykää vaikka Viron Pärnussa). Kone voi olla vaikka sata metriä meren puolella pehmeässä hiekassa, mutta silti vain osin veden peitossa.\nSaattoi myös olla, että kone yksinkertaisesti unohtui sinne. Suomalaisilla makasi Venäjän suurhyökkäyksen aikana (ilmeisesti kesällä 1944) satoja panssarintorjunta-aseita satamassa, odottamassa sitä hetkeä kun byrokratian rattaat suvaitsevat toimittaa aseet rintamalle. Maan puolustus romahtamassa, ja aseet ruostuu jossain v***n satamassa, se on suomalaista hommaa se.


Elämän Aallokossa: Viikko nimeltä plääh\nLähettänyt Helmi Nainen klo 10.28\nMarjaana 10. syyskuuta 2015 klo 12.25\nTassuterapeutit on niiiiin suloisia rötköjä!\nJaksua sulle ystävä, ja hali <3 eihän tässä muuta voi. Tuttuja on tuntemukset sekä kolmen ässän toimien johdosta että silloin, kun kroppa prakaa ja illalla ei jaksa kun toipua...\nHelmi Nainen 13. syyskuuta 2015 klo 18.12\nKIitos. Kyllä, sä tiedät.... <3\nTuula / Oman katon alla 10. syyskuuta 2015 klo 12.45\nKivut ei oo kivoja ollenkaan, pöh niille! Ja iso PÖH noille kiristyksille ja leikkureille. Varmaan hirveesti auttaa Suomen vientiin, että eniten leikataan pienipalkkaisilta julkisen alan naisilta, jep! (Mutta jos menet koskemaan isopalkkaisten miesduunareiden etuihin, niin jo on koko kuljetus- ja ahtausala lakossa pienimmästäkin. Prkl. Meidän naisten pitäis osata olla yhtä pienestä nenä nirpussa ja barrikadeilla. (Isopalkkaiset) miehet osaa ton homman paremmin, mokomat nillittäjät...)\nSimpukka 10. syyskuuta 2015 klo 14.09\nOon monesti miettinyt samaa, että hoitoalan ihmiset ovat kautta- aikojen pitäneet meteliä huonopalkkaisuudesta ja kuinka paljon on kuitenkin paljon matalapalkkaisempia ammatteja, jotka unohdetaan ihan täysin.\nEhkä se johtuu Tehyn suhteellisen vahvasta asemasta ja toisaalta myös siitä, että hoitoala on Suomessa jostain syystä "arvostetumpi" kuin moni muu vastaavan koulutustason ala.\nItselleni asia tuon arvostuksen suhteen selkiytyi oikeastaan vasta muutettuani tänne. Täällä esimerkiksi sairaanhoitajan ammattia ei arvosteta lainkaan. Ellei sitten ole erikoistumiskoulutusta leikkaus- tai anestesia- ja tehohoitoon. Ja puhun täkäläisestä erikoistumiskoulutuksesta, joka on todellakin miljoona kertaa kattavampi ja parempi kuin oma vastaava suomalainen koulutukseni.\nTäällä on myös hyvin harvinaista, että hoitoväki kuuluu liittoon ja jos kuuluukin, siitä ei ole juurikaan mitään apua, sillä olemattomalla liitolla ei ole sananvaltaa.\nTuon perusteella väittäisin kyllä liittotoiminnan saaneen Suomessa hoitoalalla melko paljon aikaan ja mesominen kannattaa, vaikka välillä turhauttaakin.\nTuosta kiireestä en välttämättä ole ihan samaa mieltä. Työpaikat ja työnkuvat ovat niin erilaisia. Löytyy osastoja, joilla meno on rauhallisempaa ja löytyy taas niitä, joilla neljä kättä ja kuusi jalkaakaan eivät ole tarpeeksi.\nHelmi Nainen 13. syyskuuta 2015 klo 18.16\nKYllä se varmasti kannattaakin ja Tehy on siinä "hyvä". Mutta tosiaan se oli mun ihmettelyn pääpointti, että miksi muut ei pidä sitä melua?\nJa toki paikat ovat erilaisia. Mä olen ollut kolmessa hoitoalan paikassa työssä pidempään (vaikken hoitotyössä, mutta välittömässä läheisyydessä) ja ne ovat olleet hyvinkin rauhallisia. LIsäksi mun pistää silmään, että aika monella somessa olevalla kaverilla on töissä aikaa olla esim facessa... Mutta toki on paikasta kiinni!\nSimpukka 14. syyskuuta 2015 klo 15.00\nEroja on. Jos ne potilaat/ asiakkaat ovat jokseenkin kävelykykyisiä, silloin myös hoitajien työ on näennäisesti helpompaa.\nIhan erilaiselta näyttää tilanne, kun menet osastolle, missä potilaat hoidetaan sänkyyn tai ovat muuten huonossa kunnossa. Ja niitähän riittää. Valitettavasti jatkossa koko ajan enemmän, sillä ihmisten elinikä nousee ja sitä myöten kroonikkojen osuus väestössä nousee.\nMun mielestä kenenkään ei pitäisi lähteä arvostelemaan toisten työtaakkaa, ellei ole itse sitä työtä tehnyt.\nHelmi Nainen 14. syyskuuta 2015 klo 15.02\nJep. Mä arvostelin eniten tuota mesomista :)\nSimpukka 14. syyskuuta 2015 klo 15.51\nNo, mä ymmärsin tämän vertaamisena hoitohenkilökunnan työhön.\n"Ja sen, mitä olen edellisissä duunipaikoissani nähnyt, niin kiireempi meillä on, kun niillä. Kaikella kunnioituksella, mutta mä soisin, että muutkin pitäis meteliä, kuin hoitoala. "\nHelmi Nainen 15. syyskuuta 2015 klo 13.19\nSe pitää paikkansa, mitä sanon. Ne paikat, joissa mä olen ollut, on ollut näin, kiirettä ei todellakaan ole ollut..\nYmmärrän toki myös, että on erilaisia paikkoja.\nRH 10. syyskuuta 2015 klo 18.59\nEn ymmärrä tuosta alimmasta kuvasta muuta kuin että sen on täytynyt olla hankalaa ja raivostuttavaa, että hyvä sinä! :)\nLoppiainen ja helluntai on muutenkin ihan turhia pyhiä; uskovaisten päiviä, joita uskomattomienkin vaan täytyy kestää. Tosin niin on joulukin, mutta se on kiva... ihme kyllä, että ne ei tähän samaan syssyyn päättäny siirtää sitäkin viikonloppuun, niinkuin juhannukselle on tehty.\nSitä joulua ei varmaan uskalleta siirtää.... siitä nousisi meteli, luulen!\nSusu 10. syyskuuta 2015 klo 19.33\nMä oon kans ollut noitten sss-miesten takia muutaman päivän niin kiukkunen etten vähään aikaan oo ollutkaan. Ja mä oon nyt sitten semmonen hoitaja-ihminen. En tiedä mitä työtä sä teet mutta varmasti on niin että ei ne hoitajatkaan kaikissa paikoissa niin lujilla oo. Mä oon töissä vanhainkodissa ja voin kertoo että kyllä siellä töitä tehdään ja paljon. Vai mitä sanot esimerkiksi siitä että oot työvuorostas 5 tuntia saunottamassa väkee n. 40-50 asteisessa pesuhuoneessa... No turha meidän kai on siitä kinastella kuinka raskasta duunia kenelläkin on vaan pitäs kaikkien yhtenä rintamana käydä noita sortajia vastaan. Monilla vuorotyöaloilla peruspalkka on melko pieni ja erilaiset haittakorvaukset (lisät) muodostaa suuren osan palkasta ja se on väärin että siitä mennään ottamaan pois! Ay liikkeenkin pitäisi yhdessä rintamassa nousta vastarintaa eikä toivottavasti se asia menis keskinäiseks kinasteluks vaan että kaikki yhden ja yksi kaikkien puolesta :)\nHelmi Nainen 13. syyskuuta 2015 klo 18.19\nMä olen samaa mieltä siitä, että kinaaminen siitä, että kenen työ on raskainta, on turhaa. (silti on pakko saada sanoo, että mun töissä on yli 40 astetta ihan aina ;) )\nMä olen sitä mieltä, että meidän pienipalkkaisten riisto on ihan veen väärin, koska niitäkin olisi, keltä oikeasti olisi varaa ottaa!!\nSimpukka 14. syyskuuta 2015 klo 15.05\nJa kyllä, myös me sairaanhoitajat teemme usein töitä noissa lämpötiloissa ja siihen lisänä lyijyliivit.\nKeskosten leikkauksissa leikkaussalin lämpötila on osittain jopa sen +42 °C (riippuen leikkausalueen koosta). Siihen päälle kun puet normaalit vaatteet, lyijyliivin ja steriilit vaatteet, niin lämpötila on jo ihan muissa lukemissa.\nPsyykkisestä stressistä siihen päälle vielä puhumattakaan. Keskonen ei ole pieni aikuinen, jota voi hoitaa samalla tavoin.\nNämä ovat juuri niitä asioita, joita monikaan ei ulospäin näe. Ne ovat meille kuitenkin monesti arkipäivää.\nTanni Kotipellolla.. 11. syyskuuta 2015 klo 8.56\nOmasta puolestani voin vain hoito-alasta puhua sekä räyhätä, mutta kyllä tarkoitan kaikkia aloja joita nuo hallituksen aikeet koskevat - ei ole oikein kenenkään pienipalkkaisen puolesta, että ne pienetkin lisät viedään pois sekä kovalla työllä anasaitut vapaat puhumattakaan lomista. Koskettaa paljon naisia sekä lapsiperheitä. Tiedän lähipiiristä perheitä joissa kumpikin osapuoli matalapalkkaisessa vuorotyössä ja nuo aikomukset leikkauksista ovat heidän kohallaan todella suuret.\nMeidän perheessä lisät tarkoittaa sitä, että niillä ostetaan jotakin tarpeellista kotiin tai vaatetta ylle, jos ei ole tarvetta moiselle, niin sitten säästöön, jos joskus pääsis edes jonkun reissun jonnekin tekemään. Tosin ne säästötkin hupenee, jos joku asia menee rikki tai tarttee korjausta.. On se itselläkin sellaista suoriutumimista siitä työmäärä-helvetistä kuin vain olla voi ja oma nuppi ja kroppa reistailee, mut jaksettava on. Jaksamista sinullekin ja parempia vointeja. Ja jos tuo viimeinen kuva tarkoittaa sitä, että olet oppinut laittamaan vanhanaikaisella sokeripalalla lampun kattoon, olen kateellinen - sitä minä en ole vielä opetellut, mutta pitäisi, koska Isännän lampunvaihdot tuppaa kestämään..=D\nHelmi Nainen 13. syyskuuta 2015 klo 18.21\nHihii, saat olla kateellinen! Mä sain sen kattoon ja johdotettua, kun aikani ähräsin!\nKyllä, meitä jjuuri tuo koskettaa ja päännii niin pirskatisti. Ihan käytännön (rahan) tasolla, mutta myös se "arvostus", joka taas pikkuduunareille osoitetaan..\nSari 11. syyskuuta 2015 klo 13.14\nMä en edes jaksa katsoa uutisia kun sss-herrat touhuaa. En ymmärrä, miksi tässä maassa pitää mennä äärilaidasta toiseen. Nyt ollaan palaamassa jonnekin Pentinkulman aikoihin, jolloin köyhä oli köyhä ja köyhänä pysyi. Ja herrat sen kun porskuttaa. Ei maata voi johtaa sanelemalla eikä eräs heistä ilmeisesti ole onnistunut yritysjohtamisessakaan kun on firmansa myynyt. Kuka tuollaisen kanssa töitä tekisi? Toivon todella, että jokainen ammattiryhmä aloittaa mielenilmaukset ja että liitot ovat nyt niin vahvoja, ettei kaikkea anneta periksi. Kyllä meilläkin jotain oikeuksia pitää olla. Tappelemalla ne on aikoinaan saatu, niin ei niistä kumartamalla luovuta. En ymmärrä miten nuo tuovat Suomeen ostovoimaa, kun ei kaikki tämän jälkeen saa edes ruokaa. Ja antaahan herrat, viikon palkkansa! Mikä vitsi!!! Mutta yritetään kestää. Ota nyt sinä rauhallisesti. Tautihan on juuri niin paha kuin stressitilasi on. Relaa! Hyvää viikonloppua!\nHelmi Nainen 13. syyskuuta 2015 klo 18.22\nJust näin Sari, niin sss- kuin tautiasiaan!!\nJannen Kuvia ja Kuulumisia 11. syyskuuta 2015 klo 13.15\nwoimii, mulla selkä pipi, ja säteilee oikeeseen jalkaan vähä niinku issias kipua, yöt menee huonosti, panacodin voimalla mennään..\nHelmi Nainen 13. syyskuuta 2015 klo 18.23\nVoimia sinne myös, codia täälläkin, yhtenä lääkkeistä.\nAliina 11. syyskuuta 2015 klo 17.34\nVoi että tekis mieli pötköttämään tuohon kisuleiden keskelle <3\nSe on kyllä onnellinen paikka olla <3\nTerhi 12. syyskuuta 2015 klo 10.23\nKyllä nyt täytyy tämänkin sh:n vähän kommentoida :D Minäkään en sen enempää sinun työstäsi tiedä, mutta hoitoalan töistä on sen verran kokemusta, että voinen lyhyesti valottaa sitä, miksi itse koen alan erityisen kuormittavaksi. Itse en koe hoitoalan fyysistä puolta (vaikka sekin ainakin omissa työpaikoissani on ollut ihan omaa luokkaansa) niinkään raskaaksi, vaan nimenomaan psyykkisen. VASTUU ihmishengestä on todella raskas kantaa: joka työvuoro on täynnä valintoja, joissa väärin valitsemisella voi olla kohtalokkaat seuraukset. Jokaisesta on silti vastuu kannettava. Vaikka jokaisen työvuoron painaa hiki päässä ja parhaansa yrittäen, ei juuri kiitoksia satele (tämä lienee yleistä monessa muussakin ammatissa). Sen sijaan esim. tyytymättömät potilaat/omaiset ovat varmaan jokaisen hoitajan arkipäivää. Ehkä juuri vastuu, riittämättömyyden tunne, monenlainen väsymys, syyllisyys, kiire ja paine ovat asioita, joiden takia oma mieleni halajaa aivan muulle alalle...\nOlen ilman muuta sitä mieltä, että muillakin kuin hoitoalan ihmisillä olisi syytä älähtää. En missään nimessä väitä, että hoitoala on ainut raskas ala maailmassa. Ei todellakaan ole. En silti usko, että hoitajien mesoaminen on muilta pienpalkkaisilta pois. Päinvastoin. Taistoon vain kaikki muutkin! :)\nHelmi Nainen 13. syyskuuta 2015 klo 18.29\nE￼i varmasti olekaan! Tehy on vaan onnistunut tekemään itsestään sellaisen. Toki se ajan kanssa saattaa vaikuttaa kaikkiin muihinkin.\nJa tosiaan en yhtään tarkoita vähätellä hoitajien työtä, vaan se tietty elämöinti ihan somessakin (joku Hoitajat-sivusto), jossa sitten päivittäin hoitajat jakaa niitä "humoristisia" juttuja miten on rankkaa ja kamalaa jne jne.... Muut ammattiryhmät ei tee niin, se mua ihmetyttää :)